Дори излаб (Hikoyalar) - 17 Июля 2018 - Блог - WWW.SHERLAR.INFO - SEVGI SHERLARI TABRIK\nПятница, 17.08.2018, 06:09\nГлавная » 2018 » Июль » 17 » Дори излаб (Hikoyalar)\nДори излаб (Hikoyalar)\nТехас штатининг Остин шаҳрида бир оила яшайди. У Жон Смит, унинг хотини, ўзи, уларнинг Ан исмли беш яшар қизи ва қизнинг ота-онасидан иборат. Шаҳар аҳоли рўйхати бўйича улар олти жон, аслида эса уч киши. Бир куни кечки овқатдан сўнг Аннинг ичи санчиб оғрий бошлади. Жон Смит дори топиб келиш учун шаҳарга шошиб жўнади, аммо негадир тезда қайтиб келмади.\nҚизча соғайди, вақти келиб бўй етди.\nОна эрининг йўқолиб кетганидан қаттиқ изтироб чекди. Ниҳоят, қайта турмушга чиққанига уч ой тўлгач, Сан Антонио шаҳрига кўчиб кетди. Ан ҳам турмуш қилди, қизлик бўлди, йиллар ўтиб, қизи беш ёшга кирди. Ан ҳамон киндик қони томган — отаси чиқиб кетган ва қайтиб келмаган уйда истиқомат қиларди. Жон Смит бедарак йўқолганига йигирма бир йил тўлган куни кечқурун қизчасининг ичи санчиб оғриб қолди.\n— Шаҳарга тушиб, ичоғрув дори олиб келаман,— деди Аннинг эри Жон Смит.\n— Йўқ, йўқ, Жон, азизим,— деди йиғлаб хотини.\n— Сиз ҳам отам каби бедарак кетасиз, қайтишни унутасиз.\nЖон Смит ноилож хотинининг гапига кўнди — дорига бормади. Эру хотин ягона зурёдлари бўлмиш Пансининг юзига термулиб ўтиришди. Пансининг аҳволи оғирлашди. Жон Смит дори излаб шаҳарга бориш учун тараддуд кўра бошлади. Лекин яна хотини кўнмади.\nШу пайт эшик тўсатдан очилди. Оппоқ соқолли нуроний чол хонага кириб келди.\n— Салом, бобожон! —деди Панси унга пешвоз чиқиб.\nБобо Пансини кўтариб юзларидан ўпди-да, чўнтагидан бир шиша дори чиқариб қизчага бир қошиқ ичирди. Панси тёзда ўзини яхши ҳис қила бошлади. Ичоғриғи қолди.\n— Озгина кечикдим, чоғи, — деди Жон Смит айб-дордек илжайиб.\n—Трамвай кутиб қолиб кетдим.\nКатегория: HIKOYALAR TO'PLAMI / ХИКОЯЛАР ТУПЛАМИ | Просмотров: 25 | Добавил: sherlarinfo | Рейтинг: 0.0/0\nАйб сендами, айб мендами, энди ёр?\nУЙ БЕКАЛАРИ УЧУН ФОЙДАЛИ МАСЛАҲАТЛАР\n«Эримнинг ёши меникидан кичик…» ёхуд муҳаббат ёш танлайдими?\nТелефон чақирувига Қуръон қироатини қўйса бўладими?\nOtam o`qishimga qarshi\nBanan po`stining siz bilmagan xususiyatlari\nЛАБ БЎЁҒИ ЛАБНИ ҲИМОЯЛАЙДИ\nGinekologga 10 muhim savol


– Қоғоз шаклидаги меҳнат дафтарчалари сақланиши лозим.\nЯММТ жорий қилинганлигига қарамай, қоғоз шаклидаги меҳнат дафтарчаларини сақлаш бекор қилинмаган (АВ томонидан 29.01.1998 йилда 402-сон билан рўйхатдан ўтказилган Йўриқнома).\n2020 йилдан бошлаб қоғоз шаклидаги меҳнат дафтарчалари сотилмайди ва янги ишга қабул қилинган ходимларга бундай дафтарчалар очилмайди.\nЯММТ дастури аввалги иш жойлари ҳақидаги маълумотларни тўлиқ қабул қила олмаяпти. Ходимга зарар етказмаслик ва унинг аввалги меҳнат фаолияти тўғрисидаги маълумотларни йўқотмаслик учун қоғоз шаклидаги меҳнат дафтарчаларини юритишдан буткул воз кечиб бўлмайди.\nХодимнинг 2020 йил 1 январгача бўлган меҳнат стажи қоғоз шаклидаги меҳнат дафтарчалари бўйича, 2020 йил 1 январдан кейинги стажи ЯММТдаги маълумотлар асосида электрон меҳнат дафтарчасидаги маълумотлар бўйича ҳисобланади (31.10.2019 йилдаги ПҚ-4502-сон қарорнинг 4-б.).\nШу боисдан корхонада аввал (31.12.2019 йилга қадар) очилган меҳнат дафтарчаларини юритишни ва сақлашни, шунингдек аввалги иш жойларида очилган меҳнат дафтарчалари билан 2020 йил январдан кейин ишга қабул қилинган ходимларнинг қоғоз шаклидаги меҳнат дафтарчаларини қабул қилиб олишни ва сақлашни тавсия этамиз.


Андижонда ҳуқуқни муҳофаза қилувчи органлар ходимлари ўртасида “ЎФА Кубоги” мусобақаси финал босқичи ўтказилмоқда\nРавшан Эрматов Аргентина – Хорватия учрашувини бошқаради\n“Футбол дўстлик учун” лойиҳаси давом этмоқда\n01.07.2017 11:45 | ЎФА\nШу йилнинг 26 июнь кунидан бошлаб Россиянинг Санкт-Петербург шаҳрида болалар футболига бағишланган дунёдаги энг йирик лойиҳалардан бири – Football For Friendship (“Футбол дўстлик учун”) турнирининг финал босқичи бўлиб ўтмоқда.\n“Газпром” компанияси ҳамда ФИФА ҳамкорлигида ўтказилаётган ушбу лойиҳага асос солинганига 5 йил бўлган. Бу йил лойиҳада 64 мамлакатнинг ёш футболчилари иштирок этмоқда, улар орасида Ўзбекистон Футбол Федерацияси ҳам ўз вакиллари билан қатнашяпти.\n“Футбол дўстлик учун” лойиҳаси иштирокчилари Ўзбекистоннинг таниқли шахслари билан учрашди\nБугунги кунда Санкт-Петербург шаҳрида Ўзбекистон Футбол Федерацияси техник директори Шавкат Имомов бошчилигидаги делегация лойиҳа доирасидаги тадбирларда иштирок этмоқда.\nТошкентнинг “Локомотив” жамоаси тарбияланувчиси бўлган Илёс Аҳмедов лойиҳанинг футбол турнирида “Яшил дўстлик жамоаси”да Ўзбекистон шарафини ҳимоя қилаётган бўлса, лойиҳанинг ёш журналистларга бағишланган қисмида Халқаро болалар матбуот марказида Амир Шарипов табдирларни ёритиш ишлари билан шуғулланмоқда.\nҚайд этиш жоиз, ҳозирда футбол бўйича Конфедерациялар Кубогига мезбонлик қилаётган Санкт-Петербург шаҳри буткул футбол билан яшамоқда. Шаҳар бўйлаб мухлислар учун бир неча махсус ҳудудлар (фан зоналар) ажратилган бўлиб, бу ерга ташриф буюрган киши нафақат Конфедерациялар Кубоги, балки “Футбол дўьслик учун” лойиҳасининг ҳам ҳавосини ҳис қилмоқда.\n26–29 июнь кунлари ёш футболчилар асосан қуръа орқали аниқлаб олинган жамоалари таркибида машғулотларда иштирок этишди. Қайд этиш керак, Илёс Аҳмедов “Яшил дўстлик жамоаси” таркибидаги ягона дарвозабон ҳисобланади. 1 июль куни бўлиб бўлиб ўтадиган турнирнинг асосий ўйинлари олдидан унинг масъулияти юқори бўлиб турибди. Амир ҳам бугунга келиб ўз мақолалари учун маълумотлар йиғишга зўр берган.\nБир неча кунлик жамоавий машғулотлардан сўнг, лойиҳа ташкилотчилари иштирокчиларга 30 июнь куни маданий хордиқ чиқариш учун кенг шароит яратиб беришди. Жумладан, барча делегациялар қаторида Ўзбекистон делегацияси ҳам Россиянинг энг қадимий шаҳарларидан бири бўлган Санкт-Петербургнинг бир қатор диққатга сазовор жойларида бўлишди. Булар қаторига шаҳарнинг тарихий қисми марказида жойлашган “Петропавловск қўрғони” уюштирилган саёҳат лойиҳа иштирокчилари ажойиб таассурот қолдирди.\nЭндиликда, лойиҳа ўзининг ҳал қилувчи палласига киради. 1 июль куни футбол турнири бўлиб ўтади, 2 июль санасида эса лойиҳа доирасида Халқаро болалар форуми бўлиб ўтади. Бундан ташқари, шу куни иштирокчилар “Санкт-Петербург Арена” стадионида бўлиб ўтадиган Германия – Чили финал учрашувини бевосита ўйингоҳдан туриб кузатишади.


"Сиз ўзингиз ватан учун нима қилиб қўйдингиз?" | Fayzbog.uz\nБаҳс ва суҳбатларда бирор соҳадаги масъул шахслар ё улар жавобгар бўлган ишлардаги камчиликлар холис танқид остига олинса, айримлар “ўзинг нимани қойил қилдинг?” қабилида ҳақиқатни айтаётган инсоннинг оғзини ёпишга уринишади. Мана шундай фаросат эгаларига айтадиган гапим бор.\nВатан учун бирон нима қилиш дегани бу оламшумул ҳаракат-у кинолардаги сохта қаҳрамонликлар эмас. Ҳар қандай касб эгасининг ҳалол бажарган иши ўзи бир қаҳрамонлик. Ҳаттоки, иш тополмай, маошсиз ва “вақтинча ишсиз” мақомида юрган инсоннинг бирор жиноятга қўл урмай, жамиятга зиёни тегмаётгани ҳам ватан учун қилинаётган буюк иш. Ҳар ким ўз сабри, қобилияти ва лавозими чегарасида бирор юмушни бажаради.\nШу сабабли, қайсидир камчиликни бартараф этишни кўзлаб, ўринли танқидий фикр айтган ҳар қандай инсонни тергашдан, “ўзинг нима қилиб қўйдинг” қабилида овозини ўчиришга уринишингиздан олдин бир оз ўйлаб олинг.


21-07-2016 | 00:28\nZAMIN.UZ / Жамият / 21 Июл 2016 года1 121\nГерманиянинг кемалар қуриш билан шуғулланадиган Lurssen верфи россиялик бизнесмен Алишер Усмоновнинг 156 метрли Dilbar суперяхтасининг умумий сиғими 15 917 тонна келишини расман тасдиқлади. Бу ҳақда "Lenta.ru" нашрига асосланиб "Даракчи" хабар берди.Бугунги кунда Dilbar дунёдаги энг кенг яхта саналади. Иккинчи ва учинчи ўринларни — Уммон султонига тегишли Al Said (15 850 тонн) ва Абу-Даби амирининг Azzam (13 136 тонн) яхтаси эгаллайди. Уларнинг барчаси Lurssen томонидан қурилган.Жорий йилда буюртмачига етказилган Dilbar яхтасига дизель-электр кучланиш ускунаси ўрнатилган, у кемага соатига 42 километр тезликда ҳаракатланиш имконини беради. Яхтанинг нархи ошкор этилмаяпти, аммо экспертлар уни 600 миллион долларга баҳолашди.Forbes журнали талқини бўйича Россиянинг энг бой уч одамидан бири бўлган Алишер Усмоновнинг Dilbar яхтасидан ташқари 110 метрли Ona суперяхтаси ҳам бор.\nЎқишни тавсия қиламиз Камбожада кичкина бола 5 метрли бўғма илон билан дўст тутинди(Фото)


Эр қувватли бўлса, хотин уятли бўлар ёхуд ёрини “реклама” қилаётганлар кимлар ўзи? — 21asr.uz\nЭр қувватли бўлса, хотин уятли бўлар ёхуд ёрини “реклама” қилаётганлар кимлар ўзи?\nАзал-азалдан халқимиз ориятли авлодларни тарбиялашга алоҳида эътибор қаратган. Шунинг учун ҳам келин танлаш борасида етти ўлчаб, бир кесилган. Буни буюк соҳибқирон бобомиз Амир Темур ҳазратларининг ўғил ва невараларига насл-насабли оила фарзандларидан келин танлагани ва буни давлат иши сифатида кўтарганида ҳам англаш мумкин…\n– Келин ҳам қўшилди-ку! Жуда боплаб қўйди-ку!\n...Тахминан ўн йиллар илгари тўйларда келин ўйини эндигина урф бўлганди. Мен ўша пайтлар бунинг маънисига тушунмай, мухлислик қилардим. Ҳа, нима қипти, ўйнаса ўйнабди, ёш-да, дердим. Лекин тузукроқ разм солсак, бугун бу кулгили “одат” бутун жамиятни қуршаб олганига гувоҳмиз. Куёвжўраларнинг қийқириши, дугоналарнинг бақир-чақири, атрофдагиларнинг шодон қарсаклари келин ўйинининг “гуркираб-яшнаши”га энг асосий сабабдир. Бу “урф”нинг бошқа маъноси йўқ.\n– Масалан, биз тарафларда ота қизи бўлмиш келиннинг тўйига бормайди, – дейди самарқандлик Дилшод Болтаев. – Агар шу тўйда ота қатнашса, уятга ботади. Тасаввур қилинг, қиз давранинг ўртасида рақс тушаяпти, ҳамманинг кўзи унда... Ота кафтида қанддек авайлаб-асраб улғайтиради, орини сақлаб ҳимоялайди. Демак, қиз ҳам ликкиллаб, давранинг тўрига чиқиб кетмай, қўлидан тортса, ўйнаб кетавермай, отасининг ҳам обрў-\nэътиборни ўйлаши керак-ку!\nХалқимизда келин хонадонга қут-барака, тозалик, орасталик, меҳр-оқибат, файз олиб келиши таъкидланади. Келин сиймосида ибо-ҳаё уфуриб туриши кераклиги, ҳар турли одамлардан ўзини тортиши зарурлиги айтилади. “Ақлли хотин – уй кўрки...”, “Қутли келин қут келтирар”, деган ҳикматлар замирида ҳам айнан келинчакнинг ўзини тутиши ва атрофидагиларга ибрати ўз аксини топган. Миллий ўзлигимиз намунаси достонларда, халқ ижодиётида, тарихимизнинг энг оғир дамлари тасвирланган асарларда аёл эркакнинг номуси сифатида гавдалантирилган, ёрини ҳимоялаши зарурлиги уқтирилган. Хусусан, “Ўткан кунлар” романидаги Кумуш персонажи ҳақиқатан шарқона, ўзбекона келин тимсоли. Унинг ҳар бир ҳаракатида ибрат бор.\n– Келин ва куёв муносабатлари ҳеч қачон ошкора бўлмаган, – дейди ўқитувчи Зуҳра Умарова. – Икковининг рақс тушиши, ҳар хил ғарбона қилиқлар кўрсатиши нима мақсадга қаратилган?.. Хотинининг рекламаси учунми? Уни кимга, нега реклама қилаяпсан? Нима бўлгандаям, биз Кумуш ва Барчинойлармиз...\nКелинчакнинг тўйда минг турли турланиб-товланиши, диркиллаб ўйнаши ва яна бошқа қилиқлари ортида куёвнинг қувватсизлиги, яъни бундай ҳолатларга изн бергани ётмасмикан?! Албатта, бу рухсат кейинчалик рўй бериши мумкин бўлган турли хил кўнгилсизликларнинг ибтидоси эмасмикан?..\nАна шу нозик ҳолат ҳақида ҳам бир ўйлаб кўрайлик, азиз замондош! 50-60 ёшдан ўтган ота-оналаримиз ёхуд асрларни қаритиб умргузаронлик қилаётган фариштасифат, дуогўй отахон ва онахонларимиздан бир сўрайлик-чи: қайси бир ориятли йигит ҳали ўн гулидан бир гули очилмаган дилбар ёрини тўс-тўполонли давра ўртасига етаклаб чиқар экан? Шу кунга қадар дунёнинг бошқа бирор тилида таржимаси йўқ АНДИШАмиздан айрилмайлик!\nЯНГИ ЛОЙИҲАЛАР: ШАҲАР ЭКОЛОГИЯСИГА ЗАРАРИ ЙЎҚ


To'yda aza (hikoya). Abdulla Qahhor - Giyos/FORUM\nПонедельник, 17.12.2018, 20:05\nHush kelibsiz Mehmon | RSS\nBosh sahifa Ro'yhatdan o'tish Kirish\n[ Yangi izohlar · Qatnashchilar · Forum qoidasi · Izlash · RSS ]\nGiyos/FORUM » ERKIN MAVZU » MUTOLAA (Mashxur va qiziqarlilari) » To'yda aza (hikoya). Abdulla Qahhor (Hikoya)\nTo'yda aza (hikoya). Abdulla Qahhor\nGiyos Дата: Среда, 09.10.2013, 10:44 | Сообщение # 1\nАбдулла Қаҳҳор. Тўйда аза (ҳикоя)\nЗўри беҳуда миён мешиканад\nДоцент Мухторхон Мансуров ниҳоятда истараси иссиқ, ниҳоятда дилкаш чол, шу қадар дилкашки, уни кўрган киши ҳар фаслнинг ўз ҳусн-латофати бор деган гапни йил фасллари тўғрисидагина эмас, умр фасллари тўғрисида ҳам айтса бўлар экан, деб қоларди. Унинг битта-иккита қора тук чап бериб қолган оппоқ чўққи соқоли... Ёпиримай, соқол ҳам одамга шунча ярашадими-я!..\nЧолни бунчалик истараси иссиқ, дилкаш қилган, соқолидан тортиб юришигача ҳамма нарсасини, ҳар бир ҳаракатини чиройли, ёқимли қилиб кўрсатган, эҳтимол, унинг одамохунлиги ҳам бўлса. Ўзи шунақа бўлади-ку: яхшининг юзида зулук ҳам хол бўлиб кўринади.\nАммо, лекин Мухторхон домла нафсамбирига одамнинг жони эди. Унинг хушфеъллиги, тўпорилиги... маҳаллада катта-кичик ҳамма билан саломлашар, ёш билан ёш, қари билан қари бўлиб гаплашар, хурсанд киши билан чақчақлашиб, хафа билан дардлашар эди. Бу одам маҳалла ҳаётига, ҳар бир кишининг дилига кириб, шу қадар сингиб кетган эдики, отпускага ё командировкага кетса бутун маҳалла ҳувиллаб қолгандай бўлар эди.\nКунлардан бир куни маҳаллада дув-дув гап бўлиб қолди: «Мухторхон домла уйланармишлар!..»\nДомла бундан уч йил бурун бева қолиб, унга гоҳ синглиси, гоҳ узатган қизи қараб юрар эди. Унинг ниятини эшитиб маҳаллада хурсанд бўлмаган одам қолмади.\nҲеч ким қариган чоғида жуфтидан қолмасин. Осонми, киши нима бўлишини билмайди, бош ёстиққа тегиши бор... Қари одамга маҳрам керак...\nҲали ҳеч ким кўрмаган бўлса ҳам, Мухторхон домла ёқтиргани учун жуда ақлли, тамизли аёл чиқиши муқаррар бўлган келинни ҳамма ғойибона яхши кўриб қолди.\n— Маҳалламизнинг толеи бор экан, — дейишар эди. — Домла отахонимиз эдилар, келинимиз бизга онахон бўладилар...\nМиш-миш рост бўлиб чиқди: домла бозор қилишни, магазинга киришни жинидан баттар ёмон кўрар эди, кимдир уни универмагда очеред турганини кўрибди; эртасига чойхона олдидан чамандагул тўппи кийиб ўтди.\nМаҳалла активлари кенгашиб, маҳалла номидан яхшироқ бир тўёна қиладиган бўлишди. Уларнинг фикрича, бу нарса куёвга ҳам, келинга ҳам бутун аҳолининг ҳурмат ва муҳаббатини изҳор қилиши керак эди.\nШу орада домла қаёққадир кетиб бир ҳафтадан кейин пайдо бўлди. Унинг автобусдан тушиб келаётганини кўрган чойхонадаги одамлар ҳанг-манг бўлиб қолишди; чол ўлгур соқолини, шундай чиройли соқолини, таг-туги билан қирдириб ташлабди! Ачинмаган, хафа бўлмаган одам қолмади.\nУ бирон ёққа бориб қайтганида чойхонага кирмасдан, катта-кичик билан кўришиб ҳол-аҳвол сўрамасдан ўтмас эди, ҳозир чойхонага яқинлашганида кўчанинг нариги юзига ўтиб олди-ю, ерга қараб, жадаллаганича ўтди-кетди. Унинг ўзигагина эмас, бутун маҳаллага файз киргизиб турган соқолини олдиргани, бунинг устига яна чойхонани четлаб ўтгани баъзиларни ташвишга солиб қўйди:\n— Домламизга нима бўлди экан? Домламиз нега бунақа бўлиб қолди экан?..\nДомлага ҳеч бир ғубор қўнишини истамаган бошқалар бу икки гуноҳни бир-бирига егизиб, уни оқлашга тиришди:\n— Домламиз бирон хаёлга бориб соқолини қирдиргану ҳозир пушаймон, уялганидан бизга рўпара бўлмади...\nОрадан кўп ўтмай чойхўрлардан бири қизиқ бир гап топиб келди. Бу йигит домлани шаҳарнинг нариги чеккасидаги паркда кўрибди. Домла, бошида чамандагул тўппи, эгнида калта ва тор шим, катак кўйлак, енгини баланд шимарган, билагида каттакон тилла соат, ўзи якка пиво ичиб ўтирган эмиш! Унинг бундай одати йўқ эди, шунинг учун йигит ҳайрон бўлиб бир оз қараб турибди. Домла икки шиша пивонинг устидан юз грамм ароқни битта отиб ўрнидан турибдию, гулчидан каттакон гулдаста сотиб олиб, паркнинг орқасидаги жинкўчага кириб кетибди. Бу гапни эшитиб одамларнинг дами ичига тушиб кетди. Баъзи бировларнинг кўнглига аллақандай жирканч, домланинг шаънига ҳеч тўғри келмайдиган гаплар келди... Шунда маҳалланинг қарияларидан Карим ота ҳозир баъзи бировларнинг кўнглига келган гапдан ҳам хунукроқ бир тахминни айтиб қолди:\n— Хайр, ишқилиб охири бахайр бўлсин, — деди, — келинимиз ёшга ўхшайди... Киз бўлмаса деб қўрқаман!\nКарим отанинг бу тахмини, домланинг кейинги вақтлардаги рафторига қараганда эҳтимолдан узоқ бўлмаса ҳам, одамларга қаттиқ малол келди. Бир-икки киши Карим отанинг дилини оғритди.\nБироқ, орадан кўп ўтмай, Карим отанинг тахмини тўғри чиқиб қолди: «Домла ўзининг студенткаси — йигирма яшар бир жувонга уйланаётган эмиш» деган гап тарқалди.\nТўйга яқин қолганда келин кўчанинг бошидаги ателега кўйлак буюргани келган экан, нима бўлиб бундан ҳабар топган аёллар кўргани боришди. Келин, дарҳақиқат, ёш, лекин худди қизиқчиликка семиргандай юм-юмалоқ; эгнида енгсиз қизил кўйлак, бошида попушакнинг тожига ўхшаган, лекин қизил шляпа; қўлидаги сумкаси, оёғидаги пошнаси бир қарич туфлиси ҳам қизил. Уни адоват ва нафрат билан бошдан-оёқ кузатган аёллардан бири, бурилиб ателедан чиқиб кетар экан:\n— Хўрозқандга ўхшамай ўл! — деди.\n— Кариган чоғида хўрозқанд яламай домла ҳам ўлсин! — деди яна бири.\nБу лақаб дарров тарқалиб кетди. Домлага қўл уриш билан маҳалланинг файзини ўғирлаган, одамларнинг дилини ҳамиша ёритиб турадиган чироқни сўндирган бу аёлни кўрган ҳам, кўрмаган ҳам тошни тешадиган бир ғазаб билан ёмон кўрар эди. Бу ғазаб одамларнинг кўнглидаги домлага бўлган ҳурмат ва муҳаббат туйғусини чирита бошлади. Бора-бора домла деганда одамларнинг кўнглига ғашлик тушадиган бўлиб қолди. Домла, шуни ўзи сезса керак, мумкин қадар одамларнинг кўзига кўринмасликка тиришадиган бўлди.\nТўй келинникида бўлиб ўтди. Буни маҳаллада Карим отадан бошқа ҳеч ким билмай қолди. Карим ота ҳам тўйга эмас, кабоб пишириб бергани чақирилган экан. Бундан хабардор бўлган маҳалла ёшлари уни ҳол-жонига қўймай, чойхонага олиб чиқишди ва тўй қандай ўтганини гапириб беришга мажбур қилишди. Карим ота «бировнинг сирини айтмайман» деб аввал тархашлик қилдию, бир-икки саволга жавоб берганидан кейин қулфи-дили очилиб кетди: икки гапнинг бирида пешонасига уриб, гоҳ бўғилиб ва гоҳ қотиб-қотиб кулиб, одамларни кулдириб ҳикоя қилди.\nТўйга келин томондан элликка яқин, куёв томондан саккиз киши айтилган экан, иккала томондан ҳаммаси бўлиб ўн бир киши келибди. Бир дуторчи, икки ашулачи ва Карим ота ҳам шу ҳисобга кирар экан. Соат олтига белгиланган тўй соат ўндан ошганда бошланибди. Келин бирпас бошига оқ рўмол ёпиниб ўтирибдию, бир-икки рюмка ичгандан кейин, аламига чидолмай ўйинга тушибди. Домла чапак чалибди, ашулага қўшилибди...\n— Ҳа, айтгандай, — деди Карим ота пиқирлаб кулиб, — домла сочларини бўятибдилар!.. Азбаройи худо, куя тушган пўстакка ўхшайди!.. Майли, бўёқ топилган бўлса бўясин, лекин шу бўёқ билан қилиғини ҳам бўяшга, сочига мос қилиқлар қилишга уринса унча яхши чиқмас экан.\nДарҳақиқат, домланинг фикр-ёди ўзини иложи борича ёш кўрсатишда бўлиб қолди. У нима қилса, нима деса шуни эсдан чиқармас, ёш эканини кўрсатиш учун қулай келган ҳеч бир имкониятни қўлдан бермас, «ҳали ёшсиз» деган кишига жонини, жаҳонини беришга тайёр эди.\nТўйдан кейин орадан бир ой ўтар-ўтмас келин ғалати бир дардга йўлиқди: баъзан кечалари ҳадеб чучкирадиган бўлиб қолди; докторга кўринган экан, доктор «бу дарднинг давоси — денгиз ҳавоси» дебди. Домла эртасига эрталабдан идорама-идора югурди, соат тўртга қолмасдан путёвка билан поезд билетини келтириб келинга топширди.\nКечқурун эшик олдига кўкиш такси кўндаланг бўлди. Домла, куни бўйи елиб-югуриб ҳолдан тойганига қарамай, иккита оғир чамадонни машинага ўзи олиб чиқди ва багажникка ўз қўли билан жойлади; ўша енгсиз қизил кўйлагини, қизил шляпасини кийиб ҳовлидан яна хўрозқанд бўлиб чиққан келинга машинанинг эшигини очиб берди, кейин чиқиб ёнига ўтирди. Машина жўнади, жўнадию, тезлаб дўнгроқ кўприкдан ўтишда нима бўлиб багажникнинг қопқоғи бир кўтарилди-да, бояги иккала чамадон отилиб чиқди. Иккала чамадон, худди бир-бири билан чопишгандай, ирғишлаб-ирғишлаб талай ергача бордию, бири йўлнинг ўртасида, иккинчиси тро-уарга чиқиб тўхтади. Шофёр бундан кечроқ хабардор бўлди шекилли, машина қирқ-еллик қадам нарида тўхтади. Машина тўхташи билан домла эшикдан отилиб чиқди, чамадонларга қараб югурди ва кетидан чопган шофёр, чойхонадан югуриб тушган уч-тўрт кишининг кўмагини рад қилиб, ҳар бирини бир одам зўрға кўтарадиган икки чамадонни ўзи якка кўтарди ва машинага томон юрди. У ярим йўлгача чамадонларни азод кўтариб, бардам қадам ташлаб борди-ю, ундан нари ранги оқариб, тиззалари қалтираб тентирай бошлади; шундоқ бўлса ҳам, номус кучли, бир илож қилиб машинага етиб борди; чамадонларни қўйдию, бирдан кўзларини ишқаб, машинага кириб кетди. Шофёр чамадонларни яхшилаб жойлади.\nМашина қўзғалди, қўзғалдию, ўн-ўн беш қадам юрмасдан, бирдан эшиги очилди, хўрозқанд додлаганича ўзини ерга отиб, икки-уч юмалаб кетди. Одам йиғилди. Хўрозқандни кўтариб олишди. Хўрозқанд гапиролмас, дир-дир титраб, кишнагандай бир товуш чиқарар ва қўли билан машинани кўрсатар эди.\nБир неча киши машинага томон югурди. Шофёр қўрқиб, нима бўлганига тушунолмай, бир чеккада турар эди. Одамлар машинани очиб қарашса, домла... ўлиб қолипти!\nEртасига домлани кўмиш маросими бўлди. Маросимга маҳалладан одам кўп қатнашмади, афтидан, домла кўп одамнинг қалбида бундан бир ой бурун ўлган, кўплар ўша тўйни домланинг жанозаси ҳисоблашган эди...\nГлавная страница форумаASOSIY YON DAFTAR UMUMIY HIKOYA VA MONOLOGLAR MASLAHATLAR SO'ROVNOMALAR (TEST)ERKIN MAVZU MUTOLAA (Mashxur va qiziqarlilari) Do'stim bilan suhbat (DBS)DARSLARIM Fizioterapiya va SHJT SIL KASALIGI Xirurgiya Endokrinalogiya Infeksiyon kasalliklar Neyroxirurgiya Umumiy medKorzina


Kutubxona - Gulruh Odashboyeva. Tilla belbogʻ (hikoya) / Kiril\nSiz shu sahifadasiz: Gulruh Odashboyeva. Tilla belbogʻ (hikoya) / Kiril\nМуаллифГулруҳ Одашбоева Асар номиТилла белбоғ (ҳикоя)\nТуркумларКутубхона  Xалқлар - Ўзбек/мустақиллик адабиёти Бўлимлар - Миллий адабиёт  Муаллифлар - Гулруҳ Одашбоева  Услуб - Наср Шакл - Ҳикоялар Ёзув - Кирил\nТилЎзб Ҳажм21KBБезатишUzgen (admin@kutubxona.com) Қўшилган2011/12/14 Манбаhttp://www.ziyouz.com/index...\nТилла белбоғ (ҳикоя)\nLotin yozuvda Гулруҳ Одашбоева\nҲар гал қишлоққа қадам босганда юрагим хапқириб кетади. Мана шу чанг кўча, пахса деворли пастқам уйлар, ариққа соч ёйган мажнунтоллар кўзимга оловдай бўлиб кўринади. Дов-дарахт киприкдай тизилган кўча бўйлаб борар эканман, девори нураган, томи кўчган хонадон ёнидан ўтганда бир хил бўлиб кетаман. Оғир бир юк босади. Аслида кўримсиз бу уйнинг бошқа ҳовлилардан фарқи йўқ. Қишлоқнинг бир хонадони. Бир қарашда шундай, аммо у менга бошқача таъсир этади. Кўп фалокатни яшириб ётган лаҳаддай бўлиб туюлади. Гап шундаки, бу ҳовлида жуда ғалати бир кампир яшаган. У одамларга кўпам аралашмас эди. Аламзада. Доим тунд кайфиятда. Мен унинг қовоқ очганини, кулган-боққанини билмайман. У ҳатто болаларга ҳам илиқ сўз айтмасди. Қизиғи, қачон қараманг, ҳовлида бир эски пўстакни судраб юрарди. Ҳатто кўчада ҳам шу матоҳни қўлидан қўймасди. Бир куни бувимдан бу кампир, (биз унинг исмини билмасдик,) пўстакка мунча ёпишиб олган, деб сўрадим. Бувим бироз ўйланиб тургач, тин олди, сўнг:\n– Зах ўтмасин, дейди-да, болам, – деди. – Кўрмайсанми, дарвозаси олдида ўтирғич ҳам йўқ. Шунинг учун пўстакни судраб юради.\nБувимнинг гапи мени қониқтирмади. Аммо унга яна гап қотишга чўчидим. Маҳмадоналик қилмаслик учун, ҳм-м деб қўя қолдим. Лекин бир куни бувим «ёрилди», менга ўша пўстак билан боғлиқ воқеани айтиб берди. Кампир эрини урушга жўнатгач, у омон-эсон келсин деб бир қўчқор боққан. Эри урушдан қайтгач, ўша қўчқорни сўйиб, худойи қилган. Шунгача у бировга бир чуқум ош бермаган, хонадонига бировни чорлаб чақирмаган экан. Жонлиқнинг терисини эса кампир олиб қўйган, шундан бери қаерга бормасин, ўша пўстакни судраб юргани-юрган...\nКампирнинг ёлғиз қизи бўлган. У шаҳарга ўқишга бориб, институтга кира олмаган. Орият қилиб қишлоққа қайтмаган. Ишга жойлашган. Сўнг қайсидир бойвачча билан дон олишиб, унга «осилиб» олган. Хуллас, шунақа гаплар. Аслида қизи ҳам одамларга унча ёқмасди. Айниқса, ўша бойваччага теккач, унинг димоғи янада кўтарилиб кетди...\nБилмадим, у шаҳардан бахт топдими ёки бахтсизлик, очиғи, бу ҳеч кимни қизиқтирмасди. Қишлоқда биров уни яхши ёки ёмон демайди, муҳокама қилмайди, гўё бу мумкин эмасдек...\nҚишлоқ одамлари кампирни ҳам унча хуш кўрмасди. Нимагадир у ҳақда биров ботиниб гапирмасди. Узунқулоқ гап-сўзга қараганда, кампир вақтида актив бўлган, ўша нотинч замонда унинг чақуви билан қанчадан-қанча одамнинг ёстиғи қуриган.\nБиз эсимизни таниган вақтда эри оламдан ўтган эди. Қизи эса аҳён-аҳёнда қишлоққа бирров келиб-кетарди. Айтишларича, кампирнинг йиққан бойлиги ўзига етарли. Кейинчалик мен буни ўз кўзим билан кўрдим. Шундай бўлмаганда, бошқаларга ўхшаб мункиллаган кампирда бойлик нима қилсин, деб юрар эдим.\nДунёда ғалати одамлар бўлади. Уларнинг юриш-туришига қараб бир бева-бечора-да, деб ўйлайсан. Аслида эса...\nБир куни ойим бир коса ошни қўлимга тутқазиб, қизим, шуни кўча бошидаги момога олиб боргин, деб қолди.\n– Вой, ойи, мен ундан қўрқаман! – дедим юрагим ҳапқириб.\n– Нимага қўрқасан? – ҳайрон бўлди ойим. – Уям бир одам-да, нима, сени еб қўярмиди?\nОйим шундай дейишга деди, аммо гап оҳангидан ўзиям ўша кампирдан ҳайиқиши сезилди. Мен баттар тайсалладим. Ойим кампирга ачиндими ёки гапи ерда қолишини истамадими, қовоғини солиб: – Гапимни икки қилма, – деди. – Момо касал, бутун қишлоқ қараб турибмиз. Бемордан хабар олиш савоб бўлади, қизим!..\nРости мен ўша уйга боришдан чўчирдим. Аммо ойим қўярда-қўймай қўлимга тугун тутқизди ва кампирникига юборди. Етиб боргач, зўр бир тараддуд билан қаровсиз ҳовлига кирдим. Бориб айвон эшигини секин итардим-да: – Момо, – деб овоз бердим. Лекин садо бўлмади. Аста оёқ учида юриб айвонга кирдим. Даҳлиз эшиги қия очиқ экан. Кирсам, кампир саратонннинг жазирамасига қарамай, қалин кўрпага ўраниб ётибди, ҳаммаёқ бесаранжом.\n– Момо, – дедим яна юрагим бетламай.\n– Ким у? – деди у зўрға. – Кир-киравер!\nКампир кўзларини қисиб менга тикилди.\n– Сизга овқат опкелгандим. – Шундай деб тугунни унинг бош учига қўйдим ва кетишга чоғландим.\n– Умрингдан барака топ! – Кампир мунғайиб қаради. – Кимнинг қизисан?\nМен истар-истамас кимлигимни айтдим.\n– Ҳа, шунақами? – Кампир ғалати кулди. Кулганда тиши йўқ оғзи ўрага ўхшаб кетди. Қандайдир хунук, ёқимсиз. Юрагим безиллаб, қайтмоқчи бўлдим, шунда кампир, тўхта, деб қолди. Худди эртакдаги ялмоғизнинг олдида тургандай юрагим увушиб кетди. Бутун вужудимни қўрқинч ҳисси чулғаб олди.\n– Кечадан бери чой ичганим йўқ, – деди у жуда норози бўлиб. – Қумғон қайнатиб кўк чой дамлаб бер! – Кампир минг азоб билан чап ёнбошига ўнгарилди.\nУ беҳол кўринса-да, овози милтиқнинг ўқидек эди. Шу боис, қўрса-писа, майли, дедим-да, сўзсиз айтганини қилишга киришдим. Ўчоқ бошига бориб, қумғонни чайиб, сув қуйдим. Қарасам, ўт ёқиш учун гугурт йўқ. Тандир бошида ҳам, ўчоқ атрофида ҳам...\nКампир ухлагандай ётса-да, кўзи очиқ эди.\n– Момо, гугурт қолмаганми? – деб сўрадим ундан. У миқ этмади. – Гугурт йўқми, дейман, момо?\nУ туш кўраётган одамдай сачраб кетди.\n– Гугурт дейсанми? Нега йўқ бўлсин. Ғаладонга кир, токчада қутиси билан турибди, – Кейин у юзимга тикилиб қаради. – Ичим ёниб кетаяпти...\nМен ичкари хонага ўтдим. Шунда ҳайрон бўлиб қолдим. Унинг яширин бойликлари ҳақида кўп эшитганман. Шунинг учунми, кампирнинг уйи қимматбаҳо буюмга тўла, деган тасаввурда эдим... Қаёқда, хона тўла эски-туски, ашқол-дашқол, ҳеч кимга керак бўлмаган яроқсиз буюмлар қалашиб ётибди. Тўрдаги токчада чети синган тошойна, деворга титилиб кетган гилам осилган, алмисоқдан қолган хум ва кўзалар, чала-ярим тўлдирилган қоплар, синиқ идиш-товоқ...\nБуни бошига урадими у, деб ўйладим.\nТокчадаги нарсалар ичидан бир қути гугурт топдим. Кампирнинг бор-будини кўздан кечираяпман-у, одамлар ҳам айтаверар экан-да, хаёлига келган гапни, тилла йўқ-ку, деб ўйлайман ичимда. Ҳаммаси эски-туски. Биз унинг ташландиқ нарсаларни йиғиб-териб юрганини кўрганмиз. Атторга сотиб пул қилса керак-да, деб ўйлаганмиз. Ҳамма ашқол-дашқолни ғаладонга йиққан экан-да! Нега? Нима учун? Ўйлаб ўйимнинг охирига етолмадим. Гугуртни олиб, хонадан чиқсам, кампир эшикка тикилиб ётибди.\n– Топдингми? – деди у. – Ёниб кетаяпман. Аммо таним совқотаяпти...\nҚумғонни қайнатиб, чой дамладим. Кампир қалтираган қўли билан пиёлага чой қуймоқчи бўлди. Бехосдан чой унинг кўкси аралаш тўкилди. Аммо у буни сезмади. Ўзим чой қуйиб унга ичирдим. Кампир кўзлари юмуқ ҳолда бир пиёла чой ичди, бир нима деб пичирлади. Сўнг кўзидан бир томчи ёш думалаб ажин босган энгагига тушди. «Ё тавба, бу кампир ҳам йиғлар экан-а?!». Ҳайратдан қотиб қолдим. Кампир пичирлаб: «Кимнинг боласиман дединг?» – деб сўради. Айтдим. У ялт этиб менга қаради. Бирдан ҳушёр тортгани мени сергаклантирди. Бувамнинг қамалиб кетгани хаёлимдан ўтди. «Наҳот уни шу кампир қаматган бўлса?» – деб ўйладим. Юрагим орқага тортиб кетди. Кампир инқиллаб безовталана бошлади. Елкасидан ушлаб чалқанча ётқизмоқчи бўлдим. У негадир бежо бўлиб, ғалати қаради, бир нима деб ғудранди. Ўтиришга ёрдам бер, дегандек бўлди. Унинг қўлтиғидан олиб ўтқизмоқчи бўлдим. Шунда қўлим қандайдир бир қаттиқ нарсага тегди. Кутилмаганда кампир мени бор кучи билан силтаб юборди. Тап этиб ўтириб қолдим. У ҳам ҳолсизланиб ҳансиради.\n– Буванг... – деди у оғир-оғир нафас олиб, сўнг белини пайпаслади. – Сен бор-кет!\nБир сескандим. «Бувамни шу қаматган бўлса-я?..» Уни баттар ёмон кўриб қолган эдим. Вужудимда ғалати титроқ, аммо бу қўрқинч эмас, мен ундан қўрқмай қўйгандим. Унга нисбатан кўнглимда ачинишми, нафратми, жуда ғалати ҳислар аралаш-қуралаш бўлиб ётарди.\nКейин шартта ўрнимдан турдим-да, эшикни ҳам, дарвозани ҳам ланг очиқ қолдириб, уйга қараб чопдим.\n– Намунча қопкетдинг? Яна кўчада ўйнаб қолдингми?\n– Йўқ, ойижон. Ҳалиги, у чой дамлаб бер, деб қолди. Қумғон қайнатиб, чой дамлаб бердим.\n– Вой, ўзимнинг дастёр қизимдан айланай, яхши қипсан, болам!\n– Ойижон, у кампир бувамни... Ойим жим дегандай бармоғини лабига босди.\nБироздан сўнг ўзимга келгач: – Одамлар бу кампирни катта бойлиги бор, дерди. Ҳеч қанақа тилла буюми ҳам, тақинчоғи ҳам йўқ экан! – дедим ўзимни чалғитишга уриниб. – Мен ғаладонини кириб кўрдим!\n– Бойлиги бўлса-бўлмаса, сенга нима? Жон қизим, қўй, яхши эмас бундай гаплар...\nБари бир, кампирнинг бойлиги ҳақидаги фикр хаёлимдан кетмасди. Айниқса, унинг силтови юрагимга оғир ботган эди.\nЎша ҳафтанинг охирида қишлоғимизга «Тез ёрдам» машинаси келди. У кампирнинг уйи олдида тўхтади. Биз кўчада ўйнаётган эдик. Бир тўда бола қизиқиб, ўзимизни ҳовлига урдик. Бир кун олдин қизи келган, ҳовли-эшикни тозалаган, айвонга жой қилиб, кампирни олиб чиққан экан. Биз борсак, юзидан нур ёғилиб турган, нигоҳи ўткир доктор амаки касални кўраётган экан. У обдон кўргач, кампирга синчидек қадалиб қаради. Кейин мийиғида кулди ва уни ёнбошлатиб, кўйлаги остига қўл юборди. Ва ... у ҳам ўша қаттиқ нарсани ушлади. Кампир безовталанди. Докторни силтаб ташламоқчи бўлди, лекин у киши кампирнинг белидан белбоғини ечиб олди. Кампир белбоққа ташланди, акашак қўли билан уни юлқиб тортди.\n– Бўлди, энди, момо! – деди доктор жуда вазмин овозда. – Ҳаяжонланманг, сизга мумкин эмас! Буни қизингизга берсангиз ҳам бўлади! Сизга энди бу ортиқ юк! Яхшиси, пича дам олинг!\nНазаримда кампирнинг жони чиқиб кетгандай бўлди. Қўли шилвираб тушди, белбоғнинг у тутган учи очилиб, тилла тақинчоқлар ерга сочилди. Ҳамма, вой-бў, деб юборди. Доктор амаки кампирнинг қизига юзланиб: – Онангизнинг мушкули осон бўлди, ортиқ безовта қилманг, – деди. У ҳеч қандай дори-дармон ёзиб бермади. Мийиғида жилмайганча бизга:\n– Томоша тугади, – деди. – Ҳамма уй-уйига! – Сўнг ўзи машина томон кетди. Биз болалар бўлса, бу сирли ҳодисани уйдагиларга айтиш учун шошилдик.\n– Ойижон, ойижон, айтгандим-ку, сизга, кампирнинг бойлиги бор, деб. Белидаги белбоғ тўла олтинлар экан. Мен буни ўз кўзим билан кўрдим. Белбоғга ўраб, белига бойлаб олган экан!\nКатталар бир-бирига маъноли қараб қўйишди.\n– Ёлғон айтиш яхшимас, қизим, – деди ойим.\n– Сизни алдамаяпман. Ишонмасангиз, ана, болалардан сўранг. Улар ҳам кўришди. Доктор амаки унинг белидаги белбоғни ечиб олаётганиди, тилла тақинчоқлар сочилиб кетди. Кейин кампирнинг қизи уларни териб олди.\nҲадемай бу миш-миш бутун қишлоққа ёйилди.\nЭртаси куни кампир оламдан ўтди. Уни кўмиб келгач, одамлар: «Тилланинг кучи билан юрган экан-да!..» деб юришди. Ўша тилла қизига ҳам буюрмади. Унинг биттаю битта арзанда ўғли бор эди. Айтишларича, ўша ўғил уларни битталаб сотган, наша олиб чеккан. Фақат бу эмас, кейинчалик у нинага «ўтириб» қолган ва бор-будини совурган. Ахийри, қамалиб кетган. Ҳозир кампирнинг қизи қишлоққа келмайди. Ташландиқ ҳовли эса ҳувиллаб ётибди. Одамлар уни бехосият деб биладими, ўзларини четга олади...\nҲа, айтмоқчи, яқинда «Тайная магия» деган китоб қўлимга тушиб қолди. Унда тилсимлар изоҳи берилган. Масалан, тумор одамни балодан асрар экан. Пўстак эса... Биласизми, бу кампирга ўхшаганлар олдин Яратганга ширк келтирар экан, кейин қора ният қилар экан. Ниятга кўра, кимда-ким қўчқорнинг гўштидан еса, пўстакка банди бўлиб, унинг эгасига моли, керак бўлса, жони билан қуллик қилар экан...\nМен ҳикоя қилган воқеа шундайми-йўқми, билмайман. Аммо ўша ишлардан сўнг бир ҳақиқатни англаб етдим: одамзод қилмишини оқ ёки қора чимматга қанчалик ўрамасин, бир кун келиб ўша чиммат чок-чокидан сўтилиб кетади. Ва бундай вақтда киши ўзи билан ўзи қолади, унинг даҳшатидан қочиб ўзгаларга талпинади. Аммо...\n"http://www.kutubxona.com/wiki/index.php?title=Gulruh_Odashboyeva._Tilla_belbogʻ_(hikoya)_/_Kiril&oldid=3193" dan olindi\nTurkumlarAsarlarOʻzbek mustaqillik adabiyotiMilliy adabiyotGulruh OdashboyevaNasrHikoyalar\tAdabiy Shakllar


Қизиқчи Ҳалимахон шифохонага тушди - видео\nЎзбекистон актрисаси Ҳалима Ибрагимова касалхонадан кислород ниқоби таққан ҳолда кўриниш берди. Актриса видеони Instagram'даги саҳифасига жойлаштирди.\nТОШКЕНТ, 5 окт — Sputnik. Қизиқчи ва актриса Ҳалима Ибрагимова шифохонага ётқизилди.\nАктриса касалхонадан кислород ниқоби таққан ҳолда кўриниш берди.\nАктриса қандай касалликка чалинганига аниқлик кирмади. Кўплаб ОАВлар у коронавирусга чалингани ҳақида ёзишмоқда.\nЎзбекистон халқ артисти Юлдуз Усмонова қизи Нилуфар Ҳалимага соғайиб кетишини тилаган.


ЎзА - ОКМК: Инвестиция лойиҳаларининг ижроси йўлида\nОКМК: Инвестиция лойиҳаларининг ижроси йўлида\n“Олмалиқ кон-металлургия комбинати” акциядорлик жамиятига 2026 йилгача 2,9 миллион доллар инвестиция жалб этилиб, 2023 йилгача мис ишлаб чиқариш ҳажмини 28 фоиз, рух ишлаб чиқаришни эса 75 фоизга ошириш режалаштирилган.\nБу ҳақда комбинатга оммавий ахборот воситалари ходимлари учун “ОКМК: Инвестиция лойиҳаларининг ижроси йўлида” мавзуида ташкил этилган навбатдаги пресс-турда маълум қилинди.\nТошкент вилояти Олмалиқ шаҳридаги мазкур комбинат мис-молибден, полиметалл, олтин таркибли маъданларни қазиб олиш ва қайта ишлаш бўйича нафақат Ўзбекистон, балки жаҳондаги етакчи корхоналардан бири ҳисобланади. Айни пайтда корхона ва унинг Тошкент, Наманган, Жиззах ва Сурхондарё вилоятларидаги таркибий бўлимларида 35 мингдан зиёд ишчи-хизматчи меҳнат қилаётир.\nКомбинатни техник ва технологик жиҳатдан модернизация қилиш, ишлаб чиқариш жараёнига илғор замонавий технологияларни, етук мутахассисларни жалб этиш борасида тизимли ишлар амалга оширилаётгани туфайли жамиятнинг ишлаб чиқариш самарадорлиги ва сифати юксалмоқда. Бу борада Президентимизнинг 2019 йил 17 январдаги “Кон-металлургия тармоғи корхоналари фаолиятини янада такомиллаштириш чора-тадбирлари тўғрисида”ги қарори муҳим ҳуқуқий асос вазифасини ўтаётир.\nКорхонанинг инвестиция дастури доирасида қиймати 3 миллиард 349,8 миллион доллар бўлган 5 та йирик лойиҳаларни амалга ошириш режалаштирилган. Шу жумладан, “Ёшлик I” конини ўзлаштириш” лойиҳасини амалга ошириш ҳисобига 2 миллиард 676,2 миллион доллар миқдорида инвестиция ўзлаштирилади. Мазкур лойиҳанинг ишга туширилиши натижасида йилига 74 миллион тонна руда қазиб олиш қувватига эга бўлган кон, 60 миллион тонна рудани қайта ишлаш имкониятга эга бўлган янги – 3-сонли Мис бойитиш фабрикаси, 275 минг тонна мис ишлаб чиқариш қувватига эга мис электролизи цехи, 55 минг куб метр кислород ишлаб чиқариш қувватлари қурилади.\nШунингдек, янги 2-эритиш (Ванюков) печи қурилиб, анод ва конвертор бўлими реконструкция қилинади. Комбинатда амалга оширилиши режалаштирилган мазкур лойиҳалар ҳисобига 6 мингдан зиёд янги иш ўрни яратилади.\nБугунги кунда мазкур лойиҳа доирасида 272,5 миллион долларидан зиёд қийматдаги юқори унумли тоғ-кон техникаси импорт қилиниб, мамлакатимизда ишлаб чиқарилган 55,4 миллиард сўмдан ортиқ қийматдаги техника, шунингдек, 5 миллиард сўмлик 36 дона электр асбоб-ускуналар етказиб берилди.\nАйни пайтда объектда қурилиш-монтаж, тоғ-кон ва қазиш ишлари олиб борилмоқда. Лойиҳа бошланганидан буён жами 39 миллион куб метрдан зиёд ҳажмда қазиш ишлари бажарилди. 2017 йилда 3,2 миллион куб метр, 2018 йилда 13 миллион куб метр ва 2019 йилда 20 миллион куб метр қазиш ишлари бажарилган бўлса, 2020 йилда 25 миллион куб метр ҳажмда қазиш ишлари амалга оширилиши режалаштирилмоқда. Йил якунига қадар ушбу лойиҳа доирасида ўзлаштириладиган инвестициялар ҳажми 225,2 миллион долларга тенг бўлиши кутилмоқда.\nҚизил-олма кони базасида “Самарчук” ер ости кони қурилиши лойиҳаси доирасида эса қиймати 71,5 миллион доллар миқдоридаги инвестиция ўзлаштирилиши ҳамда лойиҳани амалга ошириш ҳисобига йилига таркиби олтинга бой 100 минг тонна руда қазиб олиш вазифаси белгиланган. Ҳозирги кунда бу ерда ер усти ишлари тугалланиб, шахтада кончилик ишлари давом этмоқда.\nЯна бир муҳим лойиҳалардан бири – “Хом-ашёни қайта ишлаш бўйича ишлаб чиқариш қувватларини кенгайтириш” лойиҳаси амалга оширилиши ҳисобига 124,6 миллион доллар ўзлаштирилади. Шунингдек, “Қалмоққир” ва “Саричўққи” конларидан руда қазиб олиш ҳажми 3,1 миллион тоннага оширилади. Айни пайтда лойиҳа доирасида асосий технологик ускуналарни етказиб бериш ишлари давом этмоқда. Мазкур кондан 2017 йилда 37,2 миллион тонна руда қазиб олинган бўлса, лойиҳа ишга тушганидан кейин, аниқроғи 2021 йилда унинг қуввати йилига 40,3 миллион тоннага етказилади.\n“Асосий ишлаб чиқариш қувватларини реконструкция қилиш ва стабиллаштириш дастури” доирасида 2019-2022 йилларда мис бойитиш фабрикаси, мис эритиш ва рух заводлари қувватларини модернизация қилиш ва янгилаш кўзда тутилган. Мазкур лойиҳани амалга оширилиши натижасида 357,5 миллион доллар инвестиция ўзлаштирилиши билан бир қаторда, комбинат томонидан атроф-муҳитга чиқарилаётган чиқинди ҳамда заҳарли газлар миқдори сезиларли даражада камайишига эришилади.\nМухтасар айтганда, 5 та йирик лойиҳа доирасида 2019-2022 йилларда жами 1 миллиард 455,8 миллион доллар миқдоридаги маблағ ўзлаштирилиб, рудани қазиб олиш ҳажми 3 бараварга, рангли ва қимматбаҳо металлар ишлаб чиқарилиши қарийб 2 бараварга, экспорт ҳажми 1,6 мартага, бюджетга тушумлар эса 1,3 мартага оширилади.


Уч мардикор сув омборида ғарқ бўлди\nUzbek migrants drown in the Gorky Reservoir\nНижний Новгороддаги сув омборда чўкиб ўлган уч нафар Ўзбекистон фуқаросининг шахси аниқланди. Полицияга кўра¸ Самарқанддан келган бу йигитлар маҳаллий қурилишлардан бирида ишлаган.\n2012 йилнинг 25 июнида соат тахминан 18:43 ларда Горковский сув омборининг Нижний Новгород вилояти Городецкий тумани Вашуриха қишлоғи ёнида жойлашган қисмидаги дамбалар ёнида уч нафар одамнинг чўкиб кетгани ҳақида хабар қилинган.\nНижний Новгород бўйича Россия Фавқулодда вазиятлар вазирлиги (ФВВ) бошқармаси матбуот маркази раҳбари Светлана Петровага кўра, ҳодиса жойига маҳаллийлар томонидан чақиртирилган вазирлик мутахассислари¸ сувдан дастлаб фақат бир нафар ўзбек йигитининг жасадини олиб чиқишган.\n“Қолган икки шахс мурдаси Дзержинск шаҳар қутқарув отряди ходимлари томонидан махсус траллар ёрдамида 26 июн куни топилди”, дейди Светлана Петрова.\n- Ҳалок бўлганларнинг ҳаммаси Ўзбекистон Республикаси фуқаролари ва улар 1973 йилда туғилган Набиев Абдусамад Раҳимович¸ 1995 йилда туғилган Раҳимов Тайран Ғофурович¸ ҳамда 1990 йилда туғилган Нарзиқулов Даврон Баҳромовичлар.\nУчаласи Россияга келгунга қадар Самарқанд шаҳрида яшаб келган. Дамбанинг очиқ шлюзи ёнида чўмилаётганида уларни гирдоб тортиб кетгани айтилмоқда, дейди ФВВ расмийси Светлана Петрова Озодлик мухбирига.\nОзодлик таҳририяти жабрланган айрим ўзбекистонликларнинг исмлари қутқарувчилар томонидан хато талаффуз этилган бўлиши мумкинлигини тахмин қилмоқда.\nПолициядан олинган маълумотлардан аниқланишича, 25 июн куни Вашуриха қишлоғидаги объект қурилишида ишлаётган беш нафар ўзбекистонлик сув омборига чўмилгани борган.\nИкки киши қирғоқда қолган, уч киши кучли гирдоблар ҳосил бўладиган дамбанинг шлюзлари яқинида чўмилишга тушган ва шу гирдоблар уларни шлюз ичига тортиб кетган бўлиши мумкин, дея давом этади Нижний Новгород Фавқулодда вазиятлар вазирлиги расмийси Светлана Петрова.\n- Нобуд бўлганлар мурдалари сув омборидан олиб чиқилди ва ҳуқуқни муҳофаза қилиш тизимлари ходимларига тергов амалиётларини ўтказиш учун топширилди, дейди Светлана Петрова.\nРоссия Фавқулодда вазиятлар вазирлигининг Нижний Новгород бўйича бошқармасидан олинган маълумотларга кўра, жорий йилнинг 20 апрелидан буён биргина Нижний Новгород вилоятида 55 киши, жумладан 4 бола чўкиб кетган. Улардан фақат 13 нафаригина қутқарилган.


Қайси давлатлар биринчи бўлиб пандемияни енга олиши айтилди\n09:27 / 04.11.2021\nАҚШ, Британия, Португалия ва Ҳиндистон 2022 йилда коронавирус пандемиясидан чиқа олиши мумкин. Бундай прогнозларни бир қатор таниқли эпидемиологлар ўртасида ўтказилган сўровномага таяниб Reuters ахборот агентлиги келтириб ўтди.\nФото: Charlie Bibby/FT\nОлимларнинг таъкидлашича, ушбу давлатлар аҳоли ўртасида коронавирусга қарши эмланганликнинг юқори даражаси ва вирусга қарши ҳосил қилинган табиий иммунитетнинг муайян қоришмасига эга бўлади. Бу давлатларда коронавирус яна бир мавсумий касалликка айланиши мумкин.\n“Фикримизча, ҳозирги кундан бошлаб то 2022 йил охиригача ушбу вирусдан оғир касалланиш ва ўлимлар даражасини пасайтириб, унинг устидан назоратни қўлга кирита оламиз”, деб ЖССТнинг бош эпидемиологи Мария Ван Керкхове сўзларини келтириб ўтган агентлик.\nМутахассислар шу билан бирга, коронавирус яна кўплаб йиллар давомида сайёрамиздаги ўлимларнинг асосий сабабларидан бири бўлиб қолишини айтишган. Баъзи олимларнинг фикрича, вирус ўзини қизамиқ каби тута бошлайди, яъни унга қарши эмланганлик даражаси паст бўлган аҳоли ўртасида авж олиб туради. Бошқа олимларнинг таъкидлашича, у гриппга ўхшаш мавсумий касаллик кўринишини олади.\n“Бироқ вирус баъзилар “қиёмат куни сценарийси” деб атаётгандек, қийинчилик билан қозонилган иммунитетдан қочиб кета оладиган даражада мутация қилишини ҳеч ким истисно қилмайди”, деб таъкидлаб ўтишган экспертлар.\nҚозоғистон «омикрон» сабабли бир қанча давлатлардан киришни чеклайди


Ким ва нима учун ёвузликни яратди?\n9-савол. Биз мусулмон таълимотини нотўғри деб ҳисоблаймиз, чунки у Худо нафақат яхшиликни балки ёвузликни ҳам яратган деб ўргатади. Бизнингча Худо ёвузликни яратмаган у ўзича пайдо бўлган, барча ёлғонларнинг отаси шайтоннинг нотўғри ихтиёри ва унинг васвасасига учган одамнинг ихтиёри билан пайдо бўлган. “Худо нурдир, Унда ҳеч қандай зулмат йўқ” (Ин.1:5), яъни Худо ёвузлик сабабчиси бўлиши мумкин эмас. Худо одамни ўлмасликка яратиб, уни Ўзининг абадий мавжудлигига тимсол қилди;амма шайтоннинг ҳасади билан ўлим оламига кирди, ва ўзига ўлимдан тақдир қилинган насибани тотиб келади. (Прем 2:23-24. “Худо ўлимни яратмади” (Прем. 1:13).\nЁвузлик – яхшиликнинг йўқлиги, уни гуноҳкор инсонлар ва шайтонлар яратадилар. Мусулмон таълимоти бўйича эса Худонинг ўзи барча гуноҳларнинг сабаби, барча ёвузлик Худонинг Ўзи томонидан тақдир қилинган, шунинг учун тушунарсиз нима учун инсонни жазоланади?Исломий тақдирга ишониш айни ёвузлик Худо томонидан яратилаган деган нотўғри таълимотга суянади. Бизнинг ибодатларимизда “Худо кимни ҳоҳласа ҳалоқ қилади ,кимни ҳоҳласа қутқаради, агар Худо ҳоҳламаганда эди одамлар бир бири билан урушмас эди, У ёвузлик ва яхшиликнинг манбаи ҳар бир нарсани тақдирини У бошқаради деган “Муҳаммад савнинг куфри” лаънатланади.\n6-жавоб. Нафақат яхшилик балки ёвузлик ҳам Ягона Худо томонидан яратилганини фақат Қуръон эмас, Инжилга кирган бани Исроил китоблари ҳам ўргатади. Худо табий офатларнинг ва одамлар ёвузлигининг (ижтимоий ҳолат сифатида) манбаи деб аталган мисолларни келтирамиз. Яҳудий тилида юқоридаги икки тушунча ра (ёки раа) деган бир сўз билан ифодаланади.\n“Шаҳарда Худо яратмаган фалокат (ра = ёвузлик) ҳам бўладими? (Ам.3:6)\n“Мен нурни пайдо қиламан, зулматни яратаман, тинчлик қиламан фалокатларни (= ёвузликни аслида ра ёзилган) яратаман, Мен Парвардигорман буни барчасини қиламан” (Ис. 45:7).\n“Парвардигор ҳоҳламаган бирор нарса бажарилишини ким буюра олади? Фалокатлар ва яхшиликлар Оламлар Павардигорининг сўзи билан эмасми? (Плач. 3:37-38).\nРус таржимони асл матннинг пайғамбар Ишаъи асга оид маъносини ўзгартириб, ёвузлик тушунчасини ёвузликнинг зоҳирий бир кўриниши бўлган фалокатга айлантирган. Бу бизнингча баҳсда қатнашаётган православ томонни чалғитмоқда. Ҳурматли Рус Православ черкови томонидан кўп ишлатиладиган черков славян тилида асл матн роса аниқ берилган. “Азъ (Я) устроивый свет и сотваривый тму, творяй (творящий) мир и зиждай (создающий) злая (зло), Азъ Господъ Бог творяй сия вся (творящий все это)”.\nАқиданинг бу қоидаси Тавротда янада кенгроқ келтирилади: Мана Мен бугун сенга ҳаёт ва яхшиликни, ўлим ва ёвузликни сенга таклиф қиламан...Ҳаётни танла” (Втор. 30:15,19). Яратгувчи Худо Ўзи яхшиликни ҳам ёвузликни ҳам одамнинг ихтиёрига таклиф қиляпти - қандай ҳам аниқ маълум? Шу ўринда айтиш керакки Тавротдаги Худонинг ва пайғамбар Ишаъи ас сўзлари саволда келтирилган лаънат остига тушади.\nЛекин ўзича тушуниб ҳаёт ва яхшиликни танлаб олган кишига ҳам васваса юборилиб, уни имтиҳон қилиш ҳам мумкин-ку. Эҳтимол барча нарсада омади чопиб турган одам ҳақиқий динга моддий неъматлар, қулайлик, тинчлик, хотиржамлик сабабидан амал қилаётгандир? Агар фалокат-бало юз берса у ўз эътиқоди билан қандай тасарруф қилади? Агар унинг хотиржамлигини сақлайдиган бошқа худолар бўлса, ягона Худога мункир бўла бошламайдими? Ана шунда ҳолат ҳақида Инжилнинг энг қадимий китобларидан бири – Худо томонидан шайтон орқали машаққатли синовлар юборилган тақводор Иов (Юнус)нинг китоби ҳикоя қилади.\n«Ва Худонинг ўғиллари (фаришталар) Парвардигор олдида туришган куни ўртадан шайтон ҳам ўтди. Ва Парвардигор шайтонга: сен қаердан келдинг-деди. Ва шайтон Парвардигорга жавоб бериб: мен ер юзида юриб уни айланиб чиқдим-деди. Ва парвардигор шайтонга деди: сен Менинг бандам Иовга эътибор бердингми? Чунки ер юзида унингдек бирон бир зот йўқ, у иффатли, адолатли, тақволи-худо тарс, ва ёвузликдан узоқ турадиган инсондир.\nВа шайтон Парвардигорга жавоб бериб: “Бекорга Иов худодан қўрқадиган бўлибдими? Унинг атрофини, унинг уйини, ундаги бор нарсани Сен ўраб олмадингми? Унинг ишларига Сен оқ фотиҳа бериб турмадингми, унинг подалари ер юзида бемалол ёйилмайдими? Лекин Сен Қўлингни унга ва ундаги бор нарсага узатгин-чи, - Сенга у шукрона айтармикин? Ва Парвардигор шайтонга деди: мана ундаги барча нарса сенинг қўлингда, фақат унинг ўзига қўлингни текизма. Ва шайтон Парвардигор олдидан кетди. Иов (1:6-12)\nШуни таъкидлаб айтиш керакки бу тавсиф Қуръондаги биринчи инсон, Одам ас яратилишлари воқеасига ҳам руҳан ҳам сўзма-сўз тўғри келади ва Яратгувчининг шайтонга инсонни ўзи мойил бўладиган даражада васваса қилишга рухсат қилгани жуда ҳам аниқ баён қилинган. Шайтон Ягона Худога имон келтириб, ўзининг атрофида бошқа худоларни яратиб олмайдиганлар устидан ҳукм қилиш ҳуқуқига эга эмас ва эга ҳам бўла олмайди. Худо шайтонга фақат маълум миқдордагина ҳукм қилишни берган.\nШайтон Иовни барча мулкидан айирди, лекин Иов Парвардигорга шукр қилиб: “Худо берди ва Худо олди”-деди. Кейин Худо шайтонга Иовнинг жасадига зарар етказишига рухсат олди, фақат қалбига ҳеч қандай ҳукм қилишга эга бўлмади. “Ва шайтон Парвардигор ҳузуридан узоқлашди ва Иовни товонидан то бошини устигача қаттиқ мохов касали билан зарарлантирди. У ўзини тозаламоқ учун бир сополни олиб, кулга (қишлоқдан ташқарида) ўтирди.. Ва унга хотини: сен ҳали ҳам ўзингни иффатинда покизалигинда собитмисан! Худони ҳақорат қил ва ўлгин! -деди. Лекин у ун(хотини)га: сен ақлсизлардек гапиряпсан, наҳотки биз Худодан яхшиликни қабул қиламизу, ёмонликни қабул қилмаймиз? Бунинг барчасида Иов ўз сўзлари билан гуноҳга кетмади. (Иов 2:7-10)\nБу Иовнинг адолатли рост сўзлари билан гувоҳлик бериляптики, ёмонлик ҳам Худо томонидан юборилар экан, ва уни ҳам имон ва сабр билан қабул қилиш керак экан, чунки нима бизга фойдали эканини Худо яхшироқ билади.\nБиз Инжилдан келтирган мисоллар мухолифларимиз келтирган ҳолатларга зид эмас, балки улар бир-бирини тўлдиради. Бир бирини тушунмасликнинг сабаблари қуйидагиларда: Мухолифларимиз ёвузлик манбаини мулоҳаза қилаётганда, хато қилиб, тушунчаларни аралаштириб юбормоқдалар: 1)Яратиш эгаси-Яратувчини, 2) Унинг сифатларини, 3) яратиш мақсадларини. На Инжил ва на Қуръон Ёвузлик Яратгувчининг Ўзига хос сифати ва ёвузликнинг мавжудлиги - Худонинг мақсади деб даъво қилмайди. “Чунки Сен қонунсизликни севгувчи Худо эмассан, Сенда ёвузлик йўқ” (Пс. 5:5). Йўқ Худо яхшилик манбаи, яратишдан ҳақиқий ва пировард мақсад абадий яхшиликдир!\nЁвузлик – Ягона Худони инкор қилиш ва бу инкорнингоқибатидир. Худо Инсонни танлаш ихтиёри билан яратиб, унга Ўзини инкор қилиш имкониятини ҳам берган. Бўлмаса эркинлик бўлмас эди, бўлмаса ўз яратгувчисини қабул қилган инсонларга жаннат роҳатлари йўқ эди. Ва Худо Ўзини инкор қилиш имкониятини -ҳақиқатни ёдда тутишга чақирадиган қуролга ва оралиқ бир сабабга айлантирди., айниқса инсон уни тўғрисида унутганда ёки уни бошқа ёлғон мақсадларга алмаштирганда.\nПайғамбар Иезекилнинг ас китобида айтилади: “Ва менга Парвардигорнинг Сўзи бўлди: Одам Ўғли! Ўз халқинг ўғилларига эълон қил ва уларга айт: агар Мен қайси ерга қиличимни тўғриласам, ва у ернинг халқи ораларидан бир одамни олиб ўзларига соқчиликка қўйса;\nВа, у ерга келаётган қилични кўриб, карнай чалиб халқни огоҳлантирса, карнай овозини эшитган кимса ўзини сақламаса, қилич келади ва уни эгаллайди унинг қони тўкилади ўзидан кўрсин, карнай овозини эшитган эди ўзини сақламади. Қони тўкилди ўзидан кўрсин, ким сақланса, у ўз ҳаётини қутқаради.\nАгар соқчи келаётган қилични кўриб, сурнай чалмаса, халқ огоҳ бўлмаса, унда қилич келиб улардан бирини жонини олса, у ўз гуноҳи туфайли олинган бўлади, лекин унинг қонинни соқчидан сўраб оламан. (Иез. 33:1-6).\nБу ерда аниқ белгилаб қўйилган, фалокат билан синовни Худонинг Ўзи Ўз ҳоҳишидан, ва инсондан юборади, унинг тақводорлигига ёки гуноҳкорлигига боғлиқ бу имтиҳондан ўтадими ёки йўқми. Шундай қилиб Худонинг Ўзида ёвузлик йўқ, бу Унга хос ҳам эмас,бу Унингсифати эмас, ёвузлик - Худога зид нарса. Лекин Худо бошқаларни яратганидек ёвузликни ҳам яратган, у яратилган, аввали ва охири бор, у пировард мақсад сифатида яратилмаган ва фақат 1)инсоннинг бу ҳаётда берилган танлаш эрки, ихтиёри самараси (бу ҳолатда – нотўғри, гуноҳ йўлига тасарруф қилиш), 2) гуноҳи туфайли зарурий жазо воситаси сифатида, 3) Ягона Худога имонини синаш воситаси сифатида.\nМана Қуръон одамнинг яратилиши тўғрисида қандай ҳикоя қилади: “Эсланг, (эй Муҳаммад) Раббингиз фаришталарга: “Мен Ерда халифа (Одам) яратмоқчиман”,- деганида, (улар) айтдилар: “Унда (Ерда) бузғунчилик қиладиган, (ноҳақ равишда) қонлар тўкадиган кимсани яратмоқчимисан? Ҳолбуки, биз сенга ҳамдинг билан тасбеҳлар айтамиз ва Сени муқаддас деб биламиз. (Аллоҳ) айтди: “Мен сизлар билмаган нарсани биламан”.\n(Аллоҳ Одам (Ато)га барча номларни ўргатди. Сўнг уларни фаришталарга (бирма-бир) кўрсатиб деди: “Агар ротсгўй бўлсангиз, ана у нарсаларни номларини Менга айтиб беригиз!”. (Улар)дедилар: “ Зоти покинг ҳаққи, бизда Ўзинг билдирганингдан ўзга илм йўқдир. Албатта, Сен илм ва ҳикмат эгасидирсан”.\n(Аллоҳ) айтди: “эй Одам. Уларга номлари билан айтиб бер”. Уларга номлари билан айтиб берганида, (У)деди: “Мен осмонлар ва Ер сирларини, сизларнинг ошкор қилаётган ва яшириб юрган нарсларингизни билурман, демаганмидим?!” (2:30-33)\n“(Аллоҳ) (шайтонга) айтди: “Сенга буюрганимда сажда қилишинга нима монеълик қилди?” Удеди: “Мен ундан яхшиман,мени оловдан яратгансан.Уни (Одамни эса) лойдан яратдинг”.(Аллоҳ) айтди: Ундан (жаннатдан) чиқ! У ер (жаннат)да такаббурлик қилишинг сенга жоиз эмас. Бас,чиқ! Албатта сен ҳақирлардандирсан”.\n...Эй Одам авлоди! Шайтон ота оналарингиз (Одам ва Ҳавво)нгинг авратларини уларга фош қилиш (уялтириш) учун жаннатдан чиқаргани каби сизларни ҳам алдаб қўймасин! ...Биз шайтонларни имон келтирмайдиганларга дўст қилиб қўйдик.\n(Мушриклар) бирор фаҳш иш қилсалар: “Ота –боболаримизни шу(одат) узра топганмиз Уни бизга Аллоҳ (Ўзи) буюрган”,-дейдилар. (Сиз уларга): “Аллоҳ асло фаҳш ишларга буюрмайди. Аллоҳ шаънига ўзларинг билмаган (гап)ларни айтаверасизларми?!”-деб айтинг!\n(Яна) айтинг: “Раббим адолатли бўлишга буюрган. Ҳар бир масжидда(намоз) олдидан юзларингиз (дилларингиз)ни тўғри қилинг! Унга (аллоҳга) динни холис қилган ҳолларингизда дуо қилингизлар. Сизларни (аввал бошда ярата) бошлаганидек, (қиёматда мангу ҳаётга) қайтурсизлар”.\nБир гуруҳни ҳидоятга йўллади,(бошқа) бир гуруҳга эса залолат (битилгани) ҳақ бўлиб чиқди. Зеро, уларАлоҳни қўйиб шайтонларни дўст қилиб олиб, уларни тўғри йўлдагилар деб ўйлайдилар” (7:12-30)\nУшбу матнлар очиқ кўрсатиб турибдики, Қуръонда ҳеч қандай фатализм (барча нарсани тақдирга ҳавола қилиб бекор туриш) йўқ, ва Худо барчани яхшиликка, адолатга чорлайди, залолатга эса ўзи шуни ҳоҳлагани, ва ўзи тушунган ҳолда ёлғонни ихтиёр қилгани ва гуноҳ ишлари туфайли сазовор бўлган кимсаларнигина киргизади.\nЁвузлик – одамнинг Худо бор мавжудотнинг Ягона Яратгувчиси эканлигига, тавҳидга имонини синайдиган имтиҳонлардан бири, ёки Унинг тўғрисида православларнинг имони Тимсолида айтилгани каби: “Ёлғиз Ота Худога, барчани тутиб турувчига, осмон ва ерни, барча кўринадиган ва кўринмайдиган нарсаларни Яратувчига имон келтираман” .\nШундай ҳикоят бор. Жардан тубсизликка йиқилиб бораётган инсон ерни қирғоғига бармоқларини учи билан илиниб қолди ва дуо қиляпти: “Эй Худо агар Сен ҳақиқатдан бор бўлсанг ёрдам бер!” ва уни осмондан жавобини эшитти: “Сен Менга ишонасанми?”. Йиқилгувчи:“Ишонман, ишонаман!”-деди. “Унда панжаларингни ёзиб юбор”-деб буюрди овоз. Йиқилгувчи бир оз жим қолиб, кейин сўради: “Сизларда, осмонда бошқа ҳеч ким йўқми?”\nБу ҳикоят очиқ кўрсатяптики, инсон Худога ишонишдан кўра ердаги қулайликларга кўпроқ ишонади, шунинг учун бу қулайликларни йўқотиш хавфи пайдо бўлганда ўзига ёлғон худоларни яратишни бошлайди. Қасиданавис шоир Александр Городницкий ёзганидек:\nЯгона Худога ишониш душвор\nҒазабланар ва сени қувар\nОлимпда эса ўлмас худолар бисёр\nКимдир бизга ёрдамга кўнар.\nБундан келиб чиқадики Инжил ва Қуръон ўртасида бу масалада ҳеч қандай қарама қаршиликлар ва ҳатто жиддий фарқ ҳам йўқ, фарқ тўғрироғи атамаларда, мусулмонлар Худодан бошқа бирон бир Яратгувчи йўқ, шунинг учун ёвузлик ҳам фақат Худо томонидан яратилган бўлиши керак, насронийлар инкор қилиб, ёвузлик Худо томонидан яратилмаган, балки инсон ва шайтоннинг амали натижасида пайдо бўлади дейдилар. Лекин инсонни ҳам шайтонни ҳам ҳар нарсани Бошқарувчи, ҳар нарсага Қодир Худо яратган-ку, уларни яратиб ва аввалдан барча амалларидан хабардор эди-ку. Ва барибир уларга мавжуд бўлишини раво кўрди, демак улар иштирокида ҳаёт бўлишига ва улар томонидан ёвузликни бўлишини тасдиқлади. Лекин Худо Ёвузликдан сақланишга буюради. Шу билан бирга уларни эркин яратди, ва улар Унинг буйруқларига қарши содир қиладиган ёвузликларини ҳам Ўзи яратади.\nТурмушда ёвузликни Худо яратади, маънан ёвузликни пайдо бўлиши сабабларини инсон ва шайтонлар ўз ташаббуси билан пайдо қиладилар. Эҳтимол атамалардаги тушунмовчиликлар, эҳтимол бошқа бир сабаблар иконалар чизувчи ва кўп черков қўшиқлари муаллифи Иоанн Дамаскинни Исломнинг биринчи танқидчиларидан бўлишга (Дамашқ Халифасининг вазири бўлгани ҳолда), Исломга қандайдир фатализмни айб қилишда биринчилардан бўлишга чорлагандир. Унинг “Христианнинг сарацин-мусулмон (турк) билан суҳбати” шундай мулоҳаза келтирилади:\n“Мусулмоннинг: “Яхшилик ва ёвузликнинг сабабчиси ким деб ҳисоблайсан?” -деган саволига насроний жавоб беради: “Биз барча яхшилик ва неъматларни сабабчиси фақат Худонинг ўзи, лекин ёвузликнинг сабабчиси эмас деймиз”. Бунга Мусулмон айтди: “Ёвузликнинг сабабчиси ким деб айтасан?”\nН. Албатта, кимки ўз ҳоҳиши билан шайтон ва биз, инсонларни (деб биламан).\nМ. Нима учун?\nН. Ҳоҳиш, ихтиёр эркинлиги сабабидан.\nМ. Демак сен озодсан нимани ҳоҳласан қилишинг мумкин ва қилаверасанми?\nН. Мен Худо томонидан фақат икки нарса учун озод яратилдим.\nМ. Қайсилар учун?\nН. Ёвузликка ва яхшиликка. Яхшилик ҳам бор, ёмонлик ҳам бор. Шунинг учунёвузлик қилишимда мен илоҳий қонун билан жазоланаман, яхшилик қила туриб Қонундан хавфсирамайман, ҳурматга эга бўлиб, кечириламан. Худо шайтон каби аввалда инсонларни ҳам эркин,ихтиёрли яратди, лекин у гуноҳ қилди ва Худо унинг мартабасини пастлатди. Лекин сен менга норозилик билдириб: “ Сен яхшилик деб атаётган нима ўззи? Мана қуёш ва ой ва юлдузлар яхши-ку, шулардан бирин ярат қўй”. Шунинг учун ҳам мен аввалдан айтиб қўяй мен яхшилиу ва ёмонликни инсонлардек қилишим мумкин: Яхшилик масалан Худони улуғлаш, ибодат садақа ва унга ўхшаш нарсалар, ёмонлик эса-зино, ўғрилик ва унга ўхшаш; агар сен айтгандек яхшилик ва ёмонлик Худодан бўлса сенинг Худойинг адолатсиз экан, шундай эмасми. Агар сен айтгандек зинокорга зино қилишни, ўғрига ўғрилик қилишни, эрини ўлдирганга ўлдиришни улар мақтовга лойиқ эканда,чунки Худонинг иродасини бажардилар Сенинг фақиҳларинг қонун чиқарадиганларинг ёлғончи китобларинг қалбакига чиқиб қолади, чунки улар худонинг иродасини амалга оширган зинокор ва ўғрини ўлимга ҳукм қиладилар ва Худонинг иродасини амалга ошириб хурмат қилиниши керак бўлган эрини ўлдирган аёлни қатл қиладилар”.\nИоан Дамаскинга баҳслашиш учун қандайдир оми сарацин (турк) тўғри келиб қолгандир, ёки унинг ўзи тортишувда ўтган асрларда Авлиё Оталардан шаклланган яхшилик ва ёвузлик манбаларини тушуниш принципларидан узоқлашиб кетгандир. Юқорида Қуръондан келтирилган парчада бу борада барчаси айтилган. Буни католиклар ва кўпроқ православлар томонидан Черков устози деб тан олинадиган ва ҳурмат қилинадиган Василий Великий асаридан иқтибос келтириш билан шарҳлаймиз.\nВасилий Великий ёзади: “Лекин (баъзилар) айтадилар: Агар Худо ёвузликда айбдор бўлмаса, нима учун: Мен ёруғликни яратаман ва зулматни ҳам,тинчликни яратаман ва ёвузликни яратаман; Мен Худоман, барчаси Ўзим қиламан” (Ис. 45:7)- дейди? Ва яна: “Иерусалим дарвозаларига ёвузлик Парвардигор томонидан нозил бўлди”(Мих 1:12) дейилади. Ва:Шаҳарда Парвардигор яратмаган бирор ёвузлик йўқ” (Ам. 3:6). Ва Мусонинг буюк қўшиғида айтилган: Ҳозир кўринглар бу Мен, Мендан бошқа Худо йўқ: Мен ўлдираман, Мен тирилтираман, Мен ярадор қиламан, Мен шифо бераман, Ҳеч ким Менинг қўлимдан қутқара олмайди” (Втор.32:39).\nЛекин Китоб маъносини фаҳмлайдиган киши биладики, бу ўринлардан биронтаси ўзида Худони айблашни, яъни У ёвузлик айбдори ва яратгувчиси деган маънони ўзига олмайди. Чунки: Мен ёруғликни яратаман ва зулматни пайдо қиламан” дегувчи Зот бу орқали У махлуқотларнинг яратгувчиси эканлигини эълон қиляпти Ёвузликни яратгувчилигини эмас”.\nВасилий бу ерда сўзларни бошқа маънода ишлатмоқда, бу матнда ёвузлик остида мақсадни тушунмоқда, сабабни эмас. Кейинги сўзларда бу яна тушунарлироқ бўлади:\n“Махлуқлардаги қаршилик ҳисобланадиган нарсаларни Яратгувчиси ва Мусаввири деб У Ўзини атагани, сен гўёки ёруғликнинг бошқа яратгувчиси бор, зулматнинг бошқа яратгувчиси бор деб ўйламаслигинг учун, ва сен оловнинг, сувнинг, ҳавонинг, ернинг бошқа яратгувчисини излаб юрмаслигинг учундир. Чунки бу ҳодисалар ўзларининг зидлари билан курашувчи деб тасаввур қилинади; ва ҳақиқатда баъзилар билан содир бўлди, шундан улар кўп худоликка кириб кетдилар”.\nБу ваҳимали огоҳлантиришлар ёвузликнинг ва инсонга келаётган балоларнинг яратувчиси шайтон ва бошқа яратилган махлуқлар деб эълон қилаётган мухолифларимизгадир.\nШунинг учун шаҳарлардаги ва халқлардаги касалликлар, ҳавонинг қуруқ келиши, ернинг кам ҳосиллиги ва ҳар бир кишига учрайдиган мусийбатлар, гуноҳнинг кўпайиб кетишини кесиб туради. Мана шундай ёвузликнинг барчаси ҳақиқий ёвузлик туғилишини олдини олиш учун Худо томонидан юборилади. Чунки тана оғриқлари ҳам ташқи мусибатларҳхам гуноҳни тўхтатиш учун чиқарилгандир".\nМана тушунчалар бир маънода бирлашди! Ислом таълимотидан хеч қандай фарқни бу ерда кўрмайсан, давомида Василий ёвузлик атамасини гуноҳ маъносида яъни шахснинг ахлоқий ҳалокати, худога қарши бўлган нарса, ташқи офатлар билан одамларни нимадан қайтаришини ёзиб:\n"Шундай килиб Худо ёвузликни кетказади, ёвузлик Худодан эмас, ва шифокор касалликни кетказади, уни танага киргизмайди.Шаҳарларнинг вайрон бўлиши, зилзилалар, сув тошқинлари, қўшинлар ҳалокати, кемалар ҳалокати, одамларнинг ерда, денгизда ёки ҳавода ўтда, қайси бир сабаб билан бўлмасин ҳалок бўлишлари, қолганларни ақлини киргизиш учундир; чунки Худо халқлар бузуқлигини, халқлар ҳалокати билан даволайди. Шунинг учун ёвузлик маъносининг ўзи, яъни гуноҳ- бу ёвузлик, мана шу атамага лойиқроқ нарса-бизнинг ўзимизга боғлиқ бўлади, чунки бизнинг ихтиёримизда ёмонликдан сақланиш ёки ёмон бўлиш бор. Бошқа ёвузликлар, қаҳрамонлик каби мардликни кўрсатиш учун керак бўлади, масалан Иовга, болаларидан ажраш, бир дақиқада бор бойлигидан маҳрум қилиш, фасод бойлаган яралар билан касалланиш; бошқалари гунохлардан даволаниш учун юборилади масалан, Довудга уйдаги шармандалик ноқонуний тақсим учун жазо сифатида хизмат килди, Яна Худонинг адолатли ҳукми билан юбориладиган бошқа турдаги даҳшатли ҳалокатларни биламиз, улар гуноҳга тойиб кетганларни ақлини жойига келтириш учундир... шунинг учун Фиръавн бутун аскарлари билан чўктириб юборилди".\nИслом таълимоти билан Василий Великий таълимоти ўртасидаги асосий фарк, фақат атамаларда холос.Черков ўкитувчилари ёвузлик атамасини ишлатганда, унинг гуноҳ маъносини биринчи ўринга қўядилар, яъни бизнинг шахсий эркин ниятимиз ёки амалимиз, инсоннинг ихтиёрида бўлмаган Худонинг- гуноҳлар учун берган жазоси ёки гуноҳни олдини олиш учун берган мусибати тўғрисида камрок гапирадилар. Афтидан бу матнлар чуқур иймонли одамларга уларнинг шахсий ахлоқий муолажаси учун бўлса керак, шунинг учун тарғибот мақсадида биринчи ўринга худди озод одамнинг ихтиёри каби Худонинг ёвузликни яратмаганлигини қўйилган. Мусулмонлар эса даъватни этиқоди суст ва имони йўқларга юзлантириб, биринчи ўринга бу сўзнинг иккинчи маъносини қўядилар, яъни барча балолар, имтиҳонлар ва жазолар Худо томонидан имонга чорлаш учун берилади, ва кейин шахсий тақводорлик ҳақида гапирилади. Мана ҳамма фарқ қаерда!\nЛекин насронийлар ҳам мусулмонлар ҳам Худо инсон хатоларини қиляпти, яъни инсоннинг ўрнига гуноҳлар қиляпти деб айтмайдилар.Насронийлар ҳам мусулмонлар ҳам шунга ишонадиларки, барча бизнинг ихтиёримизга боғлиқ бўлмаган машаққатлар ва мусибатлар Худо томонидан бизни имтиҳон қилиш учун ва ахлоқий покланишимиз ва ислоҳ топишимиз учун амалга оширилади.\nФақат Ўрта асрларда Халифалик ташкил бўлганидан кейин румий тарғибот Исломга қарши тарғибот учун атамалардаги кичик фарқларни "қора пиар" мақсадида, Худо хатолар содир қилади, яъни гуноҳни яратади деган сўзларни "туркларнинг динига" ёзиб қўйиш учун ишлатдилар. Бу ёлғон тарғибот муҳри ўша пайтлардан бери Исломни насронийлар назарида нотўғри кўрсатиш учун китобдан китобга кўчирилиб келади. Яхши кўшничилик учун ва ижтимоий масалаларда ҳамкорлик учун Биз мана шу тарғибот қолдиқларидан покланишимиз лозим.


Мексикада Попокатепетль уйғонди\nМексика пойтахти Мехико шаҳри яқинида жойлашган Попокатепетль вулқони уйғонди, деб хабар қилмоқда BFMTV.\nУнинг оғзидан кул отилиб чиққан. Вулқон зарралари Пуэбла аэропорти ҳудуди ва учиш-қўниш йўлагини бутунлай қоплаб олгач, у бир неча соат давомида ёпиб қўйилди. Ҳукумат аҳоли ва сайёҳларни вулқонга яқинлашмасликка чақирган.\nМаълумот учун, Попокатепетль номи ацтеклар тилида “Тутунли тоғ” маъносини билдиради. Вулқон денгиз сатҳидан 5452 метр баландликда жойлашган бўлиб, унинг ёнида Пуэбла шаҳри жойлашган (20 миллион киши).\nМексика вулқон Попокатепетль вулқони


Москвада Европадаги энг катта томоша ғилдираги қурилади\nМосквада 2018 йилда ВДНХнинг (кўргазма мажмуаси) жанубий қисмида Европадаги энг баланд томоша ғилдираги қуриш режалаштирилмоқда. Кўргазма мажмуаси матбуот хизматида маълум қилинишича, лойиҳа "Регионы" компаниялар гуруҳи томонидан молиялаштирилади ва қурилади.\nТомоша ғилдирагининг баландлиги 140 метрни ташкил қилади ва унга кетадиган дастлабки харажатлар 12 млрд рублга баҳоланмоқда. Майдони 6,9 гектарни ташкил қиладиган мажмуа ВДНХнинг жанубий кириш қисмида жойлашади, бу ерда кенг, усти ёпиқ променад орқали сайр қилиш, кинотеатр-мультиплексга ташриф буюриш ҳамда ресторан ва кафеларда тамадди қилиш мумкин бўлади.\nУлкан томоша ғилдираги 30 та ёпиқ, жумладан 3 та юқори шинамликка эга бўлган кабинадан иборат бўлади, ҳар бир кабина 20 киши мўлжалланади. Кабинанинг ойнаванд деворлари орқали 360 градуслик манзара очилади. Ташриф буюрувчиларга шинам бўлиши учун кабиналар ҳавони совитиш ва иситиш тизими билан жиҳозланади. Бунинг эвазига ундан йил бўйи исталган ҳавода фойдаланиш мумкин бўлади.\nТомоша ғилдираги бир вақтда 600 кишини сиғдира олади, унинг бир тўлиқ айланиб чиқиши учун 25 дақиқада талаб этилади. Аттракцион бир соатда 1620 кишига хизмат кўрсата олади. Меҳмонларга ташриф олдидан аттракционнинг яратилиши ҳақида 4D-фильм намойиш қилинади. Кабиналарда меҳмонларнинг исталган саволига жавоб беришга тайёр бўлган экскурсоводлар бўлади.\nМосква Европа кўргазма


Ўзбекистонлик таэквондочи Челябинскда ўтаётган Жаҳон чемпионати яримфиналига чиқди\n01:59 / 14.05.2015 651\nТаэквондо бўйича Ўзбекистон терма жамоаси аъзоси Никита Рафалович Россиянинг Челябинск шаҳрида катталар ўртасида ўтаётган Жаҳон чемпионатининг яримфиналига чиқди.\nЎзига Жаҳон чемпионатининг камида бронза медалини таъминлай олган Рафалович 14 май куни 74 кг гача вазн тоифасида яримфинал баҳсида малилик Исмоил Каулибалига қарши учрашув ўтказади. Иккинчи яримфинал баҳсида россиялик Альберт Гаун ва эронлик Масъуд Хожизавараҳ тотамига чиқадилар.\nНикита Рафалович Жанубий Кореяда 2014 йилда ўтган XVII Осиё ўйинларининг кумуш медали совриндори, 2015 йилда Дохада бўлиб ўтган Гран-При сериясининг “Qatar Open” мусобақаси ғолиби ҳамда Туркия-2015 Очиқ чемпионатининг чемпиони ҳисобланади.\nФинал баҳси ҳам 14 майда бўлиб ўтади. Шу куни яна бир ўзбекистонлик спортчи Владислав Хан ўз иштирокини бошлайди.\nМаълумот учун, ушбу мусобақаларда 2016 йилда Рио-де-Жанейрода бўлиб ўтадиган 31-чи Ёзги олимпиада ўйинларига йўлланма олиш учун рейтинг очколари ўйналади.


Сув танқислиги боис аксарият фермер хўжаликлари такрорий экинни ҳам эколмаяпти.\nСув танқислиги боис Бухоро вилоят фермерлари ғўзага, аҳоли томорқасига сув топа олмаяпти.\nБу ҳақда шикоят қилган фермерларнинг айтишларича, раҳбарлар бу йил сув танқис бўлишини билган ҳолда, шолини кўп эктирган.\nВилоят қишлоқ хўжалиги соҳасида ишлайдиган мулозим эса, сув танқислигига Амударёдан олиб келинган канал ёқасида, Олот ва Жондор туманларининг ўртасидаги аҳоли кўзидан узоқ Ўртачўл деган жойда амалдорларнинг ҳеч қаерда ҳисобга олинмаган қарийб минг гектар экинзорига ноқонуний сув олинаётгани сабаб бўлаётганини иддао қилди.\nВилоят ҳокимининг қишлоқ ва сув хўжалиги бўйича ўринбосари Амрулло Назаров бу иддаони инкор қилиб, барча фермерлар етарлича сув билан таъминланаётганини айтди.\nБухоро вилоятининг Жондор туманидаги фермерларнинг айтишларича, улар ҳеч қачон сув таъминотидан бунчалик қийналишмаган.\nОзодликка юборилган, ижтимоий тармоқларда тарқалган видеода жондорлик фермер Ҳазрат Эргашев сувсизликдан қақраб ётган ғўзаларини кўрсатиб президентга мурожаат қилар экан, ҳосилни бой бериб қўйганидан арз қилади:\n“Мана, 15 гектар пахта майдонини кўринг. Пахта гуллаб, тулаб бўлди. Деҳқон тили билан айтганда, тулаб бўлди тугади, тамом, умри ўтди. Ҳосил бор, лекин сув керак. Бизнинг қўшни фермер ҳам шу ҳолат, жудаям аҳвол оғир. Раҳбарларни чақирамиз, илтимос қиламиз, лекин келмайди. Вилоят, туман раҳбарларига йиғладик, ёлвордик, халқнинг томорқаси қуриб кетяпти, пахтанинг аҳволи бу. Такрорий экинлар ҳали тупроқ ичида ётибди. Мен ўзим эктириб бердим шуни, лекин сув йўқ!”\nИсми сир қолишини сўраган бошқа жондорлик фермернинг айтишича, ҳақиқатан бу йил сув жуда танқис бўлган:\n“Вилоят раҳбарлари беш-олти кундан бери Жондорда штаб қилиб ётибди, сув йўқ, пахта куйиб кетяпти. Биз сувни Амударёдан ичамиз, учта насос билан канал орқали келади. Раҳбарлар Амударёда сув сатҳи тушиб кетяпти дейди, икки уч кун бўлди, битта насос станциясида свет бўлмай ўчиб қолди, бошқа насос эса качат қилиб турган. Ўртада сув тиқилиб қолиб, каналдан уриб юборди”.\nФермернинг айтишича, вилоят бўйлаб бу йил шоли жуда кўп экилгани сабаб, пахтага сув етмай қолмоқда.\n“Битта Жондор туманининг ўзига 200 гектар шоли экилган. Бу йил қурғоқчилик бўлиши йил бошида айтилди. Президент ҳам, Қишлоқ хўжалиги вазири ҳам ҳар йилгидан 25-30 фоиз сувимиз кам бўлади деди, лекин ҳеч ким шуни ҳисобга олмади. Бугун эса бунинг жабрини пахтакор деҳқонлар тортмоқда”.\nФермер тилга олган шоли мавзусини, юқорида видеода гапирган фермер ҳам айтиб ўтган эди:\n“Биз туманда 28 куб сув бор пайтда ҳам бу ерларни суғорганмиз. Ҳозир эса 45 куб сув бор. Аммо суғоролмаяпмиз. Ҳокилда ғаллачилик кластери очилди. Ҳамма сув ўша кластер эккан шолига кетяпти. У сув бизнинг ризқимиз. Лекин олишга ҳаққимиз йўқ. Майли, улар ҳам сув ичсин, лекин бизга ҳам имконият яратиб бериши керак!”\nМатбуотга гапириш ваколати йўқлиги учун исми сир қолишини сўраган, вилоят қишлоқ хўжалиги идораларидан бирида ишлайдиган мулозимнинг иддао қилишича, Жондор туманига келадиган Амударё сувининг анчасини аҳоли кўзидан узоқ жойда барпо этилган, аммо қишлоқ хўжалиги балансида турмайдиган, "томири Тошкентгача уланган" амалдорларнинг экинзорлари ичиб қўяди:\n“Амударёдан тортилган канал чўлнинг ўртасидан оқиб келади. У ерда жудаям катта бўшлиқ, майдон бор. У ерда катта-катта амалдорларнинг ерлари бор. Тошкентгача боради унинг эгалари. Минг гектардан ортиқ. Ҳеч қаерда рўйхатга олинмаган, ҳисобда йўқ, вилоятнинг бирор режасига киритилмаган. Жондор билан Олот туманининг ўртасида. Чўл ерлари текисланиб, ер очиб олинган. Каналнинг бўйидан. Ўртачўл дейилади. Вилоятнинг аввалги ҳокими, марҳум Ўктам Барноев фақат президентга отчет бергани учун ҳеч кимдан қўрқмас эди. 2017-2018 йилларда сув танқис бўлган пайтда 50та юк машинаси, 10 та кран, 10та погрузчикни вилоят ИИБ билан юбориб, ҳамма ноқонуний шоликорларнинг насосларини йиғиштириб олиб келган эди. Кейинги ҳокимни эса бунга кучи етмаяпти, агар кимнингдир насосини ечадиган бўлса, дарҳол республикадан қўнғироқ бўлади”.\nСунъий йўлдошдан олинган сурат.\nБу жойни ўз кўзи билан кўриб келган мулозим Озодликка сунъий йўлдошдан 13 июль куни олинган суратларни ҳам тақдим этди. Бу суратларда чўлнинг ўртасида каналнинг икки томонидаги ям-яшил экинзорларни кўриш мумкин.\nБухоро вилояти ҳокимининг қишлоқ ва сув хўжалиги масалалари бўйича ўринбосари Амрулло Назаров Озодлик билан суҳбатда бу иддаони инкор қилди:\n“Ҳозир яширадиган замон эмас, Спутникдан ҳам кўриняпти, сиз айтган Гуглдан ҳам кўриняпти. Бирор нарсани яшириб бўлмайди, нима экилган бўлса, ҳаммаси шартнома қилинган, рўйхатга олинган, қарорлар чиқартирилган. Вертолёт билан учиб ҳам кўряпмиз, дронлар билан ҳам кўряпмиз. Ҳозир такрорий экинга рухсат берганмиз, ҳамма ерда такрорий экин экиляпти. Яширадиган нарсамиз йўқ”.\nҲоким ўринбосари вилоятга қурғоқчилик умуман таъсир қилмагани, сув етарли эканлигини таъкидлади:\n“Вилоят бўйича 550 гектар ерга шоли экилган, ҳаммаси қонуний. Қурғоқчилик бўлмаган, ким айтди қурғоқчилик бўлди, деб? Бирор йил ҳам сув бунақа бўлмаган, ҳозир ҳам 320 куб суғоряпмиз, бирор йил бунақа суғорилган эмас. Сиз айтган жондорлик фермернинг муаммосини ҳал қилдик, сувни етказиб бердик. Бугун Жондор туманида сув таъминоти изига тушган”.\nЎзбекистон сув хўжалиги вазирлиги йил бошида бу йил сув омборларида захиралар аввалги йилларга нисбатан 20-30 фоизга кам бўлиши мумкинлиги ҳақида огоҳлантирган эди.\nБирлашган Миллатлар Ташкилоти шу йил бошида Марказий Осиёни қаттиқ қурғоқчилик кутаётганини башорат қилган. БМТ экспертлари минтақа ва жаҳонда кузатилаётган қурғоқчиликни иккинчи пандемияга тенглаштиришмоқда. Уларга кўра, бунга нақафат глобал иқлим исиши, балки сув захираларидан нооқилона фойдаланиш ҳам сабабчи. БМТ ҳисоб-китобича, Марказий Осиёдаги ерларнинг қарийб 37 фоизи деградацияга учраб бўлган.\nШу йил мартида Қирғизистон расмийлари Тўқтағул сув омборида сув миқдори хавотирли даражада камайиб, атиги 8,7 миллиард куб метрга тушиб қолганини айтиб огоҳлантиришган эди. Умумий сиғими 19,5 миллиард куб метр бўлган сув омбори учун бу, дарҳақиқат, жуда кам.\nОмборга сув Норин дарёсидан келади. Норин эса Тожикистон ҳудудидан ўтувчи ирмоқларидан йиғилган сувни Ўзбекистон ва Қозоғистонга етказиб берувчи, Марказий Осиёда энг узун бўлмиш Сирдарёга қуйилади.


Фойдали карантин: COVID-19 пандемияси даврида олий таълим тизими. – BUXORO MUHANDISLIK-TEXNOLOGIYA INSTITUTI\nХалқаро ташкилотлар, жумладан, ЮНЕСКО, Иқтисодий ҳамкорлик ва тараққиёт ташкилоти (ИҲТТ), ҳамда Жаҳон банки ушбу пандемияни ўрта, махсус ва олий таълимнинг форс-мажор вазиятларга тайёргарлигини текширувдан ўтказаётган ҳолат деб баҳолашмоқда. Бунинг сабаби, жаҳондаги барча таълим муассасалари янги форматга ўтиб, оммавий тарзда масофали ўқитиш тажрибасини қўллашга мажбур бўлишди. Ўз ўрнида, бу қатор муаммоларни келтириб чиқарди. Биринчидан, интернет технологияларидан фойдаланиш учун ўқитувчи ва талабаларда рақамли саводхонликнинг етарли эмаслиги, иккинчидан, интернет тезлигининг пастлиги, учинчидан эса, баъзи мамлакатларда интернетга уланиш имкониятининг камлиги ёки аҳолининг аксарият қисми учун деярли йўқлиги ва тўртинчидан, аксарият таълим олувчиларда масофавий ўқиш учун техник воситаларнинг (компьютер, ноутбук, гаджетларнинг) мавжуд эмаслиги. Шубҳасиз, бундай ҳолат таълим сифатига салбий таъсир этмасдан қолмади, техник носозликлар ва бошқа омиллар ўқув жараёнида узилишларга олиб келди. Умуман олганда, Ўзбекистонда аксарият университет ва институтлар дарсларни масофавий шаклда ўтказишга қисман тайёр эди. Олий таълим муассасалари платформаларида Moodle тизими шакллантирилиб, унга барча ўқув предметлари бўйича электрон ресурслар жойлаштирилган эди. Аммо, мазкур тизим бундан бир неча йил аввал жорий қилинган бўлишига қарамай, унда ишлаш амалда суст эди, шу боис, мамлакатимиз тарихида биринчи марта фавқулодда ташкил этилаётган масофавий таълимни жорий қилишда ўзига яраша муаммолар ва қийинчиликларга дуч келиш табиий эди. Очиғини айтганда, биз бунга ҳали тайёр эмасдик. Албатта, ўқитувчилар ҳар йили АКТ бўйича малака ошириш курсларини ўтишади, бироқ масофада ишлаш амалиёти кўпчиликда шаклланмаганди, баъзи ўқитувчилар бундан истисно албатта. Шунинг учун, қисқа муддатда янги шароитга мослашишга тўғри келди. Дарҳақиқат, Zoom интернет платформасида ишлаш мисли кўрилмаган имкониятларни берди. Нафақат ўқитувчи, балки талабалар ҳам янги кўникмаларга эга бўлди.\nталабаларда техник воситаларнинг етишмаслиги, аксарият ҳолларда оилада битта гаджет бўлиб, ундан фойдаланиш учун навбатга туришга тўғри келди.\nШу билан бирга ютуқлар ҳақида гапирсак: бу борада эришилган ютуқлар шундан иборатки, ёшидан қатъий назар барча профессор-ўқитувчиларда таълим платформалари билан ишлаш, масофавий таълим ва уни олиб бориш соҳасидаги билим ва кўникмалари шаклланди ёки ривожланди. Келажакда масофавий таълимни янада ривожлантириш борасида қилиниши керак бўлган ишлар эса таҳлил этиб борилмоқда. Масофавий таълим айни пайтда келажак учун эксперимент вазифасини ўтамоқда, десак адашмаймиз. Масофавий таълимнинг ютуқларидан бири, фикримча, талабалар билан мулоқотнинг хилма хиллигидир. Бунда талаба айтмоқчи бўлган жавобини матн, аудио ёки видео шаклларда баён этиш имконига эга бўлади. Бу эса аудитория шароитида омма олдида ўз фикрини овоз орқали баён эта олмайдиган ёки бундан тортинадиган талабалар учун қулай шаклидир. Масофавий таълим орқали таълим берувчи ва таълим олувчилар университетга бориш ва келиш учун сарфланадиган вақтлари тежалади. Тежалган вақт ҳисобига бошқа манбалардан янги билимларни ўзлаштириш имконияти вужудга келади.\n“Хорижий тиллар” кафедраси\nСаломова М.З., Шойимқулова М.Ш.\nY.А. Shukrullаyеv “Mа’nаviyat vа mа’rifаt hаmdа iqtidоrli yoshlаr bilаn ishlаsh” bo‘limi bоshlig‘i O‘zbеkistоn Rеspublikаsi Prеzidеntining 2017 yil 4 аprеldаgi “Хоtirа... read more


Дрон-амфибия ишлаб чиқилди - ҳам учади, ҳам сузади » Новости Узбекистана сегодня: nuz.uz\nНовости Узбекистана → Фан ва технология → Дрон-амфибия ишлаб чиқилди - ҳам учади, ҳам сузади\n19-02-2018 13:19 0 424 Рейтинг0 Чоп этиш\nЯнги EagleRay дрони ҳам учиши, ҳам сув остида сузиши мумкин. Шимолий Каролина Университети мутахассислари янги тадқиқотлар ўтказиш учун фойдаланишда янада кенг имкониятлари билан ажралиб турувчи амфибия-қурилмани ихтиро қилишди деб хабар берди kun.uz/news/2018/02/18/dron-amfibia-islab-cikildi-am-ucadi-am-suzadi\nEagleRay XAV бошқа қурилмалардан фарқли ўлароқ, заряд олиш учун сув сатҳига қўниши ёки сув остида съёмкаларни амалга ошириш мумкин. У ўз дизайнига кўра Британиянинг AquaMav маҳсулотини ёдга солади. Қурилма узунлиги атиги 1,4 метрни ташкил қилади. Бурун қисмидаги пропеллер атроф-муҳитдаги вазиятга қарамай, сувда ҳам, ҳавода ҳам ҳаракатланиш имконини беради.\nБундай кўп қирралилик катта устунликка эга бўлиш имконини беради. Ишлаб чиқарувчиларнинг сўзларига кўра, EagleRay батареясининг яроқлилик муддати унинг бошқа дронлардан узоқроқ ишлашини таъминлайди. Янги қурилма оддий ҳаво дрони амалга ошира олмайдиган кузатувларни олиб беради, унинг узоқ масофаларга парвоз қилиш хусусияти эса барча муқобилларни ортда қолдиради.\nБугунги кунда муҳандислар дрон параметрларини ошириш ёки кичрайтиришга доир модификацияларни ишлаб чиқиш билан шуғулланишмоқда. Хусусан, улар операторга ҳаво ва сув муҳитида қурилмани янада осон бошқариш имконини берувчи махсус контроллерни ишлаб чиқишни режалаштиришмоқда.


Тўйлардаги 30 кишилик таркибга санъаткорлар ҳам кирадими? | Qalampir.uz\nТўйлардаги 30 кишилик таркибга санъаткорлар ҳам кирадими?\nЖамият\t03 Июнь 2020 20:27 11767\nКарантин вақтида ўтказиладиган тўйлардаги 30 кишилик таркибга санъаткорлар ҳам киради. Бу ҳақда Ахборот ва оммавий коммуникациялар агентлиги штабида Маҳалла ва оилани қўллаб-қувватлаш вазирлиги матбуот котиби Саодат Боймирзаева маълум қилди.\nЮртимизда карантин эълон қилингандан сўнг тўй ва бошқа маросимларни ўтказиш тақиқланганидан хабардормиз. Аммо яқинда 30 кишилик тўй қилишга рухсат берилгани ҳақида эшитдим. Шу ҳақида тўлиқ маълумот берсангиз. Бу тўйда хизмат қилувчи хонандалар ҳам 30 кишилик таркибга киритиладими?\n"Республика махсус комиссиясининг қарорига кўра, 2020 йил 1 июндан бошлаб "яшил" ҳудудларда бир қатор фаолият турлари қаторида оилавий тантана, тўй, маърака ва маросимларни ўтказишга рухсат берилди. Бунда тантана ва маросимлар фақатгина фуқароларнинг уй-жойи ва ҳовлисининг ўзида 30 кишидан кўп бўлмаган ҳолда ўтказилиши мажбурийдир.\nБелгиланган 30 кишилик таркибга биринчи навбатда, оилавий тантана ва тўй эгалари, маърака ва маросим ташкил этувчилар, уларнинг яқин қариндошлари, қўни-қўшниларнинг кам сонли вакиллари киритилади. Шунингдек, оилавий тантана ва тўй эгаларининг истакларига кўра, иштирокчилар сонидаги чеклов доирасида хонанда ва бошқа хизматларни бажарувчи ходим қатнашиши мумкин.\n– Оилавий тантана, тўй, маърака ва маросимларни ўтказишда қуйидагиларга қатъий амал қилиш талаб этилади:\n– Оилавий тантана, тўй, маърака ва маросимларни фақат Республика махсус комиссияси томонидан белгиланган "яшил" тоифадаги ҳудудларда ўтказиш (дафн маросимлари бундан мустасно);\n– "Яшил" тоифадаги ҳудудларда ўтказиладиган оилавий тантана, тўй, маърака ва маросимларда иштирокчи этувчилар сонини 30 кишидан оширмаслик;\n– Оилавий тантана, тўй, маърака ва маросимларни ўтказишда санитария ва гигиена талабларига қатъий риоя этиш.\nЭслатиб ўтамиз! Карантин даврида оилавий тантана, тўй, маърака ва маросимларни ўтказишнинг белгиланган талабларига риоя қилмаган фуқаролар ўрнатилган тартибда маъмурий жавобгарликка тортилади", дейди Саодат Боймирзаева.\n22 Июнь 20:59 40469\n22 Июнь 18:26 30368\n22 Июнь 21:47 27090\n22 Июнь 21:16 26370\n23 Июнь 14:00 23758


АЛИШЕР НАВОИЙ ВА СУЛТОН САНЖАР - Darakchi\nАЛИШЕР НАВОИЙ ВА СУЛТОН САНЖАР\nМОЗИЙДАН САДО 06.02.2017, 10:34\n“Хун баҳоси учун мана пул, қасос олмоқчи бўлсанг, мана шамшир!”\nНоми афсоналарга йўғрилган туркий ҳукмдорлардан бири Салжуқийлар салтанатининг сўнгги ҳукмдори Султон Муиззиддин Абул Хорис Санжар ибн Маликшоҳдир.\nСулоланинг сўнгги ва қудратли вакили\nМаълумотларга кўра, у Ироқнинг ҳозирги Синжар шаҳри ҳудудида 1086 йилда туғилган. Айрим маълумотларга кўра, унинг исми ўзи туғилган шаҳар номидан олинган дейилса, бошқа манбаларда туркий тилдаги “санчар, санчувчи, ҳужум қилувчи” маъноларини бериши айтилади.\nУ акаси султон Ғиёсиддин вафотидан сўнг, 1118 йили тахтга ўтиради. У ўз давлатининг пойтахтини ҳозирги Туркманистон ҳудудидаги Марв (Мари) шаҳри ҳудудига кўчирган. Кейинчалик Мовароуннаҳр, Хуросон ва Хоразмни ўзида бираштирган улкан салтанатга асос солган.\nМаълумотларга кўра, Султон Санжарнинг номи Қашқардан Ямангача, Ғазнадан Умонгача, Онадўлидан то Ҳижозгача хутбага қўшиб ўқилган. Бироқ, 1141 йилда Мовароуннаҳрга Қорахитойларнинг бостириб кириши Султон Санжар ҳокимиятини заифлаштирган. Айниқса, Қатвон чўлидаги жанг Салжуқийларни қақшатқич зарбага учратади.\nГарчи узоқ уринишлардан сўнг у ҳокимиятнинг бир қисмини қайтариб олишга муввафақ бўлса-да, олдинги куч-қудратини йўқотиб бўлганди. Тарихий маълумотларга кўра, Султон Санжар 1157 йилда Марв шаҳрида оғир хасталикдан вафот этади.\nСултон Санжар ўз даврида фан, маданият ва санъат ҳомийси сифатида ҳам довруғ таратади. Унинг саройида ўз даврининг машҳур шоир ва уламолари тўпланган. У Марв ва бошқа кўпгина шаҳарлар, жумладан Самарқандда ҳам бир қатор меъморий ёдгорликлар қурдиргани маълум. Бироқ, бу бинолар мўғуллар босқини пайтида вайрон қилинган.\nРивоятлар тилга кирганда...\nСултон халқ оғзаки ижоди ва бадиий адабиётда адолатли, халқпарвар, оқил ҳукмдор сифатида гавдаланади. Халқ орасида Султон Санжар номи афсона ва ривоятларга йўғрилиб кетган. Бир ривоятга кўра, Султон Санжар ўзига сарой қурдирмоқчи бўлади. Лекин саройнинг марказида ўрнатиш учун баланд, тўғри устун керак бўлади. Унга мос дарахтни ҳеч қаердан топа олишмайди. Ниҳоят бир кампирнинг ҳовлисида устунбоп дарахт топилади. Шоҳ ушбу дарахт учун кампирга жуда катта инъомлар беради. Шу билан бирга истаган пайтда саройга келиб, уни кўтариб турган устунни кўриб кетиш ҳуқуқини беради.\nКампир сарой битгач, томошага келади ва унга кўрк бағишлаб турган устунни оҳиста силайди: “Агар сен эгри ўсганингда аллақачон ўтинга айланардинг, тўғри ўсганинг сабаб султон саройидан жой олдинг, менга ҳам катта давлат ва иззат олиб келдинг”, дейди.\n“Шоҳ Ғозий” ҳиммати\nБу мазмундаги ҳикоятлар мумтоз адабиётга ҳам кўчиб ўтган.\nҲазрат Навоийнинг “Ҳайрат ул-аброр” достонида ҳам “Шоҳ Ғозий ва кампир” ҳикояти мавжуд бўлиб, унда воқеалар сал бошқачароқ талқин қилинади.\nКампир Шоҳ Ғозийнинг ҳузурига келиб, унинг аскарлари бир жангда яккаю ёлғиз ўғлини ўлдиришгани, бунинг шоҳ қонун олдида жавоб бериши лозимлиини айтади. Шоҳ кампирнинг талабини қондириш у билан учун қозининг ҳузурига боради. Қози ҳам ҳаққоний ҳукм чиқаради. Шоҳ ё кампирнинг ўғли учун хун пули тўлаши лозим ё кампирга қасос олиш имконини бериш керак. Шунда шоҳ иккиланмасдан юз ҳамён тилла ва қилич келтиришларини буюради: “Хун баҳоси учун мана пул, қасос олмоқчи бўлсанг, мана шамшир!” Кампир унинг адолатидан лол қолади ва шоҳнинг оёғига йиқилиб узр сўрайди. Шоҳ эса, кампирнинг иззат-ҳурматини ўз ўрнига қўйиб, уни олтину кумушга кўмади.\nҲазрат Навоий бу ўринда Султон Санжар номини тилга олмаса-да, сўз айнан у ҳақда кетаётганга ўхшайди. Чунки, тарихда Султон Санжарнинг ғайридин ўғузларга қарши курашиб Ғозий номин олгани тарихдан маълум. Бошқа бир гуруҳ олимлар эса, бу ўринда сўз Ҳусайн Бойқаро ҳақида бораётганини айтадилар. Чунки, Навоий кўп асарларида ўз дўстига “Шо Ғозий” дея мурожаат қилади.\nНечта Султон Санжар бор?\nКўп ўринларда у ўз дўстини адолат ва куч-қудратда Султон Санжар билан қиёслаган. Ҳусайн Бойқарога атаб ёзилган “Туҳфатул-афкор” қасидасида шундай мисралар бор:\nМулки дил пири жавонро ҳаст ободон зи ишқ,\nБонии Марви куҳан Санжар зи нав хам Санжар аст.\nБу ўринда ишқ кексаю ёшнинг қалбини бирдек обод қилишини айтиб, чиройли ўхшатиш қилади. Кўҳна Марвни Санжар бино қилганди, янги Марвни ҳам у бошқармоқда. Бу ўринда Навоий уч аср аввал Марвнинг ҳокими Сутон Санжар бўлганию, ҳозир ҳам Султон Санжар исмли бошқа бир ҳукмдор шаҳарни бошқараётганини эслатади. Тарихдан маълумки, Султон Ҳусайн Бойқаро тахтни эгаллашидан аввал бир муддат Марв Ҳукмдори бўлган Султон Санжар ҳузурида яшаган ва унинг қизи Бека Султонбегимга уйланган. Шу боис ҳар икки ҳукмдорни фарқлаш мақсадида Салжуқийлар ҳукмдори бўлган Султон Санжар номига “Мозий” (аввалги, ўтган замондаги) сифатига қўшиб айтишган.\nШу билан бирга Ҳазрат Навоий ҳам Марвда маълум муддат яшаган, бу пайта келиб, вайронага айланган Султон Санжар Мозий мақбарасини қайта тиклашга бош-қош бўлган.\nБирон бир ишни бошлаш осон кечмайди. Немисларда ҳам “ҳамма ишнинг бошланиши оғир” деган мақол бор. Қанча меҳнат, маблағ ва тинимсиз ҳаракат зарур. Ҳужжатларни тўғрилаш, маълум...


Россиялик ҳакерлар Вашингтон полицияси компьютер тармоғидан 250 гигабайт махфий маълумот ўғирлашди\nРоссиялик ҳакерлар Вашингтон полициясининг компьютер тармоғини бузиб кириб, у ердан махфий маълумотларни ўғирлашди. Эндиликда улар ушбу маълумотларни тарқатмаслик учун полициядан пул талаб қилишмоқда.\nВашингтон полициясининг таъкидлашича, кибержиноятчилар талаб қилган пуллари 3 кун ичида тўланмаса, полициянинг яширин айғоқчилари ҳақидаги маълумотни ошкор қилиш билан таҳдид қилишмоқда. Улар талаб қилаётган сумма маълум қилинмаган.\nТаъкидланишича, Babuk гуруҳи ҳакерлари полиция ходимларининг шахсий маълумотлари, жиноятчиларга очилган шахсий ишлар, терговлар бўйича ҳисоботлар сақланган 250 гигабайтдан кўпроқ ахборотни қўлга киритишган. Улар баъзи ҳужжатларнинг скриншотларини даркнетдаги сайтларида жойлаштиришган.\nПолицияда маълум қилинишича, ушбу ишни тергов қилишга ФҚБ жалб қилинган.\n17:41 / 23.04.2021\nАҚШда 51-штат ташкил этилиши учун овоз берилди


Тошкентда ҳомиладор аёл коронавирусдан соғайди | Qalampir.uz\nЖамият\t26 Апрель 18:15 5795\nБугун, 26 апрель куни Тошкент шаҳридаги 3-сонли туғуруқ мажмуасида илк бор коронавирусга чалинган 2 нафар бемор: яқинда фарзандли бўлган аёл ҳамда ҳомиладор аёл соғайиб чиқишди. Улар Соғлиқни сақлаш вазирлиги масъуллари иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nБиринчи бемор аёл 38 ёшда бўлиб, Наманган шаҳридан. Жорий йил 31 март куни Тошкент шаҳар перинатал марказида фарзандли бўлган. Онада коронавирус инфекцияси аниқлангач, 3-сонли туғуруқ мажмуасига олиб келинган. Унинг фарзандида эса коронавирус инфекцияси аниқланмаган.\nҲомиладор аёл эса 28 ёшда бўлиб, Самарқанд шаҳридан. У жорий йил 26 март куни Туркиядан Тошкентга келган ва карантинга олинган. Коронавирус инфекцияси аниқлангач, 3-сонли туғуруқ комлексига олиб келинган. Айни пайтда 32 ҳафталик ҳомиласи ривожланмоқда.\nҲозирда мамлакат бўйлаб коронавирус инфекциясидан буткул соғайганлар 765 нафарга етди.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилган эди. Айни вақтгача коронавирус юқтирганлар сони 1869 нафарга етди. Бугунгача беморларнинг 8 нафари вафот этган.\n25 Май 16:12 42986\n26 Май 14:40 39895\n25 Май 23:18 38126\n26 Май 09:01 27533\n27 Май 20:39 25822


ҲАЁТ ДАВОМ ЭТИШИ УЧУН БЕРИЛАЁТГАН ЁРДАМ ЁКИ ЯНА БИР БОР СИЛ КАСАЛЛИГИ ХУСУСИДА — Nargis.uz\nСил юқумли касаллик сифатида қадим замонлардан маълум. Силга хос ўзгаришлар эрамиздан 2000-3000 йил илгари вафот этган ва мумиёланган мисрликлар танасида ҳам топилган. ХYIII асрнинг ўрталаригача сил наслдан наслга ўтувчи ирсий касаллик ҳисобланган ва унинг ҳаво орқали юқишини ҳеч ким билмаган. Аммо биргина Абу Али ибн Сино “Тиб қонуни”да силнинг ташқи омиллар таъсирида ҳам юқиши мумкинлиги хусусида фикр билдирган.\nЛойиҳа доирасида амалга оширилаётган ишларни кенг ёритиш ва бу борада аҳоли хабардорлигини оширишда оммавий ахборот воситаларининг роли катта. Шу сабабли\nАҚШ халқаро тараққиёт агентлиги (USAID) нинг Ўзбекистондаги силга қарши курашиш дастури журналистлар орасида сил касаллиги ва уни олдини олиш мавзуси бўйича ёритилган энг яхши материал учун танлов эълон қилди. Мақсад — сил касаллиги ва унинг олдини олиш мавзусига кенг жамоатчилик эътиборини жалб этиш ва юртдошларимизни ушбу хавфдан огоҳлантиришдир. Зеро, ҳаёт давом этиши учун, тинч осмон остида меҳнат қилаётган юртдошларимиз соғлиғига ҳеч қандай касаллик хавф солмаслиги лозим.\nАввалгиси: ВИЧ У ДЕТЕЙ. КОГДА И КАК РАССКАЗАТЬ ОБ ЭТОМ РЕБЕНКУ?\nНавбатдаги:Глобал иқлим ўзгариши ва журналистика


Аёл киши ўғриликка қўл урса... » "Kattaqo'rgon haqiqati" газетаси\nXarita: Демонстрационный сайт » Долзарб мавзу » Аёл киши ўғриликка қўл урса...\nАёл киши ўғриликка қўл урса...\n20 март, 2020 0 140\nЖиноят оламида аёллар жиноятчилиги доимо долзарб аҳамият касб этиб келган. Аёллар жиноятчилиги эркаклар жиноятчилигига нисбатан анча кам миқдорда содир этилса-да, салбий оқибати жиҳатидан аёллар жиноятчилиги олдинда туради.\nЧунки аёл энг аввало, она, фарзандлар тарбиячиси ҳисобланади. Агар унинг ўзи жиноятчи бўлса, у тарбиялаган фарзандлардан ижобий фаолиятни кутиш ноўрин бўлади. Зеро, халқимизда "қуш уясида кўрганини қилади", деган нақл бор. Ундан ташқари, аёл севимли ёр, суюкли рафиқа бўлгани боис, у ўз турмуш ўртоғи билан биргаликда оила мустаҳкамлигини таъминламоғи лозим.\nЛекин, афсуски, орамизда арзимаган баҳоналар билан жиноят содир этаётган аёлларнинг борлиги дилни хира қилади.\nНасиба Худоёрова (Исми ва фамилияси ўзгартирилган) ҳам туппа-тузук турмуш қуриб келаётган эди. Лекин, кейинчалик нима бўлди-ю, доимий ўзаро низолардан сўнг 2019 йилда у эри билан ажрашади. Қайнотаси ва овсинининг ўғли унинг уйидан маиший техникалар ва буюмларни олиб кетиб қолганини билиб қолиб, аччиқ устида ўғирлик жиноятига қўл уради. У олиб кетилган нарсалари учун қайнотаси ва овсинидан ўч олиш мақсадида овсунининг яшаш уйига кириб бир қанча аёллар кийими ва буюмларни ўғирлаб кетади.\nАслида, Н.Худоёровага бу кийим ва буюмларнинг ҳеч бири керак эмас эди. Лекин, "жаҳл чиққанда ақл кетади" деганларидек, охирини ўйламай қилинган ҳаракат уни жиноят курсисига ўтқазди. Насиба судда қилмишидан чин кўнгилдан пушаймонлигини баён қилган бўлсада, афсуски, энди анча кеч бўлганди.\nУшбу жиноят иши жиноят ишлари бўйича Каттақўрғон туман судининг очиқ сайёр суд мажлисида кўриб чиқилди.\nНасиба Худоёрова Ўзбекистон Республикаси Жиноят Кодексининг тегишли моддаларида назарда тутилган жиноятни содир этганликда айбли деб топилиб, унга иш ҳақининг 15 фоизи миқдорини давлат даромади ҳисобига ушлаб қолган ҳолда 3 (уч) йил ахлоқ тузатиш ишлари жазоси тайинланди.


20 сентябр 2020, Тошкент вақти: 02:26\nАҚШ Миллий контрразведка ва хавфсизлик маркази директори Уильям Эванина Пекин Трамп мағлуб бўлишига умид қилаётгани, Москва демократ Жо Байден кампаниясини заифлаштиришга уринаётгани, Теҳрон эса демократик институтларга путур етказишга курашаётганини таъкидлаган.\nАҚШ президенти Дональд Трамп ўз маъмурияти ноябрь ойига белгиланган президентлик сайловига Россия, Хитой ва Эрон томонидан аралашиш уринишларини яқиндан кузатиб боришини айтди.\nПрезидент Трамп бу уч мамлакат унинг сайланишига қарши эканлигини қўшимча қилди.\n- Ҳаммасини кузатиб борамиз. Жуда эҳтиёт бўлишимиз керак, - деди.\nЎша куни АҚШ Миллий контрразведка ва хавфсизлик маркази директори Уильям Эванина Пекин Трамп мағлуб бўлишига умид қилаётгани, Москва демократ Жо Байден кампаниясини заифлаштиришга уринаётгани, Теҳрон эса демократик институтларга путур етказишга курашаётганини таъкидлаган эди.\nРоссия ҳақида гапирар экан Трамп:\n- Россия АҚШ президенти ўлароқ кўришни истайдиган сўнгги одам Дональд Трамп деб ўйлайман, чунки Россияга қарши ҳеч ким ҳеч қачон менчалик қаттиқ турмаган, - деди.\nБунинг сабаби Трамп НАТО аъзоларини мудофаага маблағ сарфлашга чорлаб келади, президент этиб сайланганидан бери АҚШ армияси бюджетини оширди, Россиянинг Европага газ элтиб беришни кўзловчи Nord Stream 2 газ қувури қурилишига тўсқинлик қилиб келади.\nТрампнинг сўзларига кўра, Эрон ҳам унинг ғалаба қозонишини истамайди. Аммо президент:\n- Агар ғалаба қозонсак, ғалаба қозонганимиздан кейин, Эрон билан тезда келишувга эришамиз, - дея қўшимча қилди.\nТрамп Эрон жон-жон деб АҚШ билан муросага келишини, аммо у билан эмас, Байден билан келишув имзолашни афзал кўришини таъкидлади.\nХитой ҳақида эса Трамп Пекин Байден ғалаба қозонишини исташини, агар Байден ғолиб чиқса, Хитой Американи «қўлга олишини» айтди.\nПрезидент, шунингдек, Шимолий Кореяни ядровий қурол дастуридан воз кечишга чорлашга қаратилган уринишлари ҳақида мақтаниб, қайта сайланса, Пхеньян Вашингтон билан тез орада келишув имзолашини айтди.\n2016 йилги президентлик сайлови ортидан АҚШ разведкаси ҳамда ҳуқуқ-тартибот идоралари расмийлари Россия компьютер дастурлари ҳамда ижтимоий тармоқларда манипуляция кампанияси ёрдамида Трамп демократик рақиби Ҳиллари Клинтон устидан ғалаба қозонишини таъминлаш учун курашганини хулоса қилишди.\nШунингдек, АҚШ расмийлари 2018 йилги конгресс сайловларида сайлов тизимига бир неча хакерлик ҳужуми уюштирилганини, бундан мақсад 2020 йилги сайловга тайёргарлик бўлганини айтиб келишади.\nЭванина АҚШ сайловига таҳдидлар ҳақида гапирар экан:\n- Кўпгина хорижий тараф у ёки бу номзод ғолиб чиқишини хоҳлайди, Улар бу истакни турли-туман очиқ ва шахсий билдирувлар орқали изҳор қилишида. Яширинча таъсир ўтказиш уринишлари озроқ учрайди, - деди.\n- Бизни асосан Хитой, Россия ва Эрон кўраётган ва кўриши мумкин бўлган чоралар хавотирга солади, - дея сўзини давом эттирди расмий.\nЭванинанинг сўзларига кўра, Хитой Трампни «айнимачи» шахс деб билади ва шунинг учун қайта сайланишини истамайди.\nЭванина Россия Байденни ҳамда унинг Россияни хушламайдиган тарафдорларини ёмонотлиқ қилишга курашаётганини айтди. Россиянинг Байденни хуш кўрмаслигига унинг Украина бўйича АҚШ сиёсати шаклланишидаги роли ҳамда Россия президенти Владимир Путинга қарши эканлиги ҳам сабабчидир.\nНиҳоят, Эванина Эрон Трампни заифлаштиришга ҳамда мамлакатни сайлов арафасида тарафларга бўлишга уринаётганини таъкидлади.\n- Эроннинг бундай уринишлари асосан онлайн таъсирга – ижтимоий тармоқларда дезинформация тарқатишга ҳамда АҚШга қарши контентга тарқатишга – таянишини кутиш мумкин, - деди Эванина.\n- Теҳрон бундай чора кўришига президент Трамп қайта сайланса, АҚШ Эронда тузум ўзгаришини кўзлаб мамлакатга босим ўтказишда давом этишига бўлган ишонч сабабчидир, - дея сўзини якунлади расмий.


Жаҳон банки Ўзбекистондаги иқтисодий вазиятни баҳолади\n23 Авг 2019 2925\nЖБ ҳисоботида валюта бозорини либераллаштириш, валюта курсини унификация қилиш, бозор баҳосини ўрнатиш шунингдек, юридик ва жисмоний шахслар учун солиқ ставкасини камайтириш тўғрисидаги маълумотлар келтирилган.\nЖаҳон банки ҳисоботига кўра, инвестицияларнинг ўсиши ва истеъмол ҳажмининг ошиши реал ЯИМ кўрсаткичида – 2017 йилдаги 4,5 фоиздан 2018 йилдаги 5,1 фоизгача, кейин 2019 йилнинг биринчи чорагида 5,3 фоиз билан ўз аксини топган. Шунингдек, иқтисодиётни либераллаштиришга қаратилган ислоҳотлар кўмагида 2021 йилга қадар кўрсаткич 6 фоизга етиши мумкинлиги ҳам таъкидланади.\nЙиллик инфляция 2018 йил бошида энг юқори нуқтага, яъни 20 фоизга етган, декабрь ойига 14,3 фоизга камайган ва бу 2018 йилдаги 17,5 фоизлик ўртача йиллик кўрсаткичга олиб келди.\nИнфляция босимининг 2019-2020 йилларда ҳам сақланиб қолиши тахмин қилинмоқда. Бунга қуйидаги сабаблар замин ҳозирлайди:\n- маъмурий нархларни, жумладан, энергия ва сувга ҳам, либераллаштиришнинг давом этиши;\n- инвестициялар ўсишини қўллаб-қувватлаш учун давлат банклари орқали кредитлаш сиёсатини ошириш;\n- аҳоли иш ҳақининг оширилиши.\n2018 йилда ишлаб чиқаришни модернизация қилиш учун машиналар ва ускуналарни ҳамда истеъмол талабини қондириш мақсадида истеъмол товарларини импорт қилиш жорий операциялардаги ҳисоб-китоб дефицитини оширди.\n2020 йилда ялпи ташқи қарзнинг бироз, яъни ялпи ички маҳсулотнинг 39 фоизигача қисқариши тахмин қилинмоқда.\nБундан ташқари, банк ҳисоботида келтирилишича, давлат бюджети дефицити акциз ставкаларининг, даромад ва иш ҳақи солиғининг сезиларли пасайиши натижасида ЯИМнинг 1 фоизини ташкил этиши мумкин. 2020 йилда давлат қарзи ялпи ички маҳсулотнинг тахминан 25 фоизигача ошади.\nИқтисодиётни либераллаштириш бўйича чора-тадбирлар чет эл валютаси етишмаслиги, импорт божлари ва солиқ ставкаларининг юқорилиги каби бизнес учун баъзи муҳим чекловларни бартараф этишга имкон берди.\nМавжуд иқтисодий вазиятни ўзгартириши мумкин бўлган қатор чора-тадбирлар ҳам келтирилган. Улар қуйидагиларни ўз ичига олади:\n- инвестиция муҳитини яхшилаш ва кредит олиш имкониятларини кенгайтириш;\n- солиқ маъмуриятчилигини тўлиқ ислоҳ қилиш;\n- давлат бюджети операциялари шаффофлигини таъминлаш;\n- саноат, хизмат кўрсатиш ва қишлоқ хўжалиги соҳаларида ердан фойдаланиш ва мулк ҳуқуқларини ислоҳ қилиш;\n- монопол давлат корхоналарини қайта тузиш ва корпоратив бошқарув ҳамда молиявий ҳисобот талабларини кучайтириш;\n- экспорт йўналишини давлат томонидан қўллаб-қувватлаш (ISO сифатни сертификатлаш, экспорт хавфини камайтириш, диверсификация қилиш ва ЖСТга қўшилишни ҳам ўз ичига олган ҳолда).